Pertama Kali Bersetubuh: Lelaki Dan Wanita Perlu Tahu Bagaimana Pecah Dara Berlaku!

Siapa sahaja yang tidak rasa gemuruh di saat
pertama kali melakukan hubungan intim
 bersama pasangan. Akan muncul banyak persoalan yang bermain di minda seperti ‘bagaimana pecah dara boleh berlaku’ serta macam-macam lagi.

Anda juga ingin tahu bagaimana ia akan terjadi? Teruskan baca artikel ini dengan lebih lanjut!

Untuk mendapatkan lebih banyak info tentang Kesihatan Seksual , sila dapatkannya
di sini.

Maksud selaput dara wanita yang sebenar!

Buat anda yang masih belum tahu, dara (
hymen
) itu adalah sejenis selaput yang wujud di dalam lubang pembukaan faraj wanita dengan bentuk dan saiz berbeza bergantung pada individu.

Sehingga kini, pakar masih tidak dapat menentukan apa fungsi biologi sebenar selaput ini. Pun begitu, majoriti masyarakat percaya bahawa ia
 boleh jadi tanda jika wanita pernah melakukan seks
.

Sebenarnya, perkara ini tidak benar sama sekali. Anda perlu tahu bahawa dara pecah boleh terjadi dalam banyak situasi selain hubungan intim seperti
kemalangan dan kecederaan akibat aktiviti lasak
 serta ada juga wanita yang lahir tanpa selaput ini!

Bermakna, kita semua tidak boleh sesekali menilai dan menjatuh hukum pada wanita hanya jika ketiadaan selaput dara ini. Ia adalah sesuatu yang sensitif malah subjektif untuk dibicarakan.

Namun demikian, memang betul bahawa seks itu adalah salah satu punca bagaimana pecah dara boleh berlaku. Peristiwa ini
 mungkin akan terjadi pada malam pertama
 anda serta pasangan.

Bagaimana pecah dara boleh berlaku?

Di saat pertama kali menjalani hubungan seks bersama pasangan, perempuan yang
 lahir dengan anatomi faraj normal
 akan mengalami dara pecah akibat tusukan atau dayungan zakar.

Ketika ini juga,
mungkin akan berlaku pendarahan pada faraj
 semasa dan selepas berhubungan. Namun, keadaan ini juga berbeza bergantung pada wanita bahkan ada yang langsung tidak berdarah.

“Setiap wanita itu memiliki bentuk serta saiz selaput dara yang berbeza dan ini boleh jadi penentu sama ada darah yang keluar itu adalah sedikit, sederhana atau banyak,” jelas Pakar Seksual, Reena Liberman.

Normalnya, darah yang keluar itu hanya sedikit seperti tompokan-tompokan kecil sahaja. Jika ia terlalu banyak pula, itu mungkin petanda faraj wanita ada mengalami luka akibat
penetrasi zakar yang terlalu kuat, pantas dan ganas
!

Dalam pada itu, anda dan pasangan tidak boleh fokus tentang bagaimana pecah dara boleh berlaku sahaja kerana ada banyak lagi perkara lain yang anda kena tahu ketika malam pertama.

Apa lagi perkara yang anda kena tahu?

Jangan hanya fokus pada bagaimana pecah dara boleh berlaku! Berikut apa yang anda kena tahu:

Seks pertama kali akan rasa sakit?

Persoalan ini pasti pernah atau masih bermain di fikiran terutama orang perempuan. Hakikatnya, ramai wanita yang mungkin khuatir jika
seks pertama kali itu menyakitkan buat mereka
.

Sebenarnya, mungkin ya. Ini bukan sahaja akibat daripada dara pecah malah juga angkara kurang pengalaman dalam perihal seks lantas membuatkan ia dilakukan dengan cara yang salah.

Punca utama penetrasi zakar itu sakit
adalah kerana faraj kering
. Lama-kelamaan, anda akan biasa.

Seks pertama kali tiada puncak klimaks?

Bukan itu sahaja, kebanyakan
wanita juga cenderung untuk tidak rasa ‘puas’
 pada malam pertama. Ini sudah tentu berkaitan dengan faktor di mana anda dan pasangan kurang pengalaman.

Menurut Pakar Sakit Puan, Susan Ernst, perempuan agak sukar mencapai orgasme ketika pertama kali hubungan seks kerana mereka masih
belum terbiasa dengan interaksi intim
 tersebut.

Dalam erti kata lebih mudah, puncak klimaks wanita mampu dicapai pada hubungan intim akan datang.

Perlukah menggunakan alat kontraseptif?

Penggunaan alat kontraseptif sangat penting dalam usaha untuk anda dan pasangan merancang keluarga. Selain itu, alat ini turut menyediakan fungsi lain yakni mampu mengelakkan sebarang
penyakit jangkitan kelamin (STD).

Baca lagi artikel berkaitan:

Info Lengkap Kontraseptif

Inginkan Kaedah Kontraseptif Lain Dari Yang Lain? Barang Kemas Kuncinya!

Sedang Merancang? Cuba Guna Kontrasepsi Bebas Hormon, Itu Mungkin Pilihan Yang Baik!

Asyik Isteri Saja Cegah Kehamilan, Kini Kontrasepsi Lelaki Pertama Bakal Dilancar! Suami, Sanggup Tak?

Ya,
alat-alat kontraseptif seperti kondom
 tidak kira untuk lelaki atau wanita mempunyai kelebihan ini. Jadi, mungkin wajar untuk anda menggunakan ia jika khuatir dengan risiko STD.

Pastikan seks atas dasar suka sama suka!

Akhir sekali, perkara anda perlu fokus selain bagaimana pecah dara boleh berlaku adalah pastikan
seks yang bakal dibuat itu atas dasar suka sama
 suka dan bukan paksaan atau ugutan.

Tanyakan pada pasangan anda sama ada sudah bersedia atau tidak untuk melakukan hubungan intim sebelum memulakannya. Jika tidak, sila tunggu atau pujuk sehingga ‘lampu hijau’ menyala.


Sedang Menyusukan Si Kecil? Ini 7 Persoalan Sering Bermain Di Fikiran Ibu - #3 Paling Penting

Bergelar seorang ibu adalah impian setiap
wanita. Namun bagi ibu yang menyusu badan, pastinya ada beberapa persoalan tentang penyusuan yang sering bermain di fikiran, bukan?

Mengapa wujudnya persoalan tentang penyusuan?

Tidak kira sama ada anda ibu baru menyusu badan mahupun sudah bergelar ibu untuk beberapa orang anak, pastinya ada persoalan tentang penyusuan yang sering berlegar di minda anda.

Selalunya keadaan ini wujud akibat, kepercayaan atau mitos yang selalu anda dengar.

Ia secara tidak langsung akan menyebabkan anda mempersoalkannya, seperti adakah fakta itu betul, perlukah anda mengikutinya dan sebagainya.

Usah risau, pada perkongsian artikel ini, kami di Hello Doktor akan memberikan 7 persoalan berkaitan penyusuan yang paling kerap ditanyakan oleh ibu yang menyusu badan.

7 persoalan tentang penyusuan

 Apa perlu saya makan?

Soal pemakanan adalah antara persoalan tentang penyusuan yang sering menjadi kebimbangan para ibu.

Ini berikutan timbul kerisauan jika makanan yang diambil boleh mendatangkan kesan kepada bayi yang meminum susu ibu.

Sama seperti ketika anda sedang hamil, adalah penting untuk anda memastikan makanan yang diambil mempunyai nutrisi dan tinggi kandungan khasiatnya jika anda adalah ibu yang menyusu badan.

Anda perlu memakan cukup buah-buahan, sayuran, gandum, serta makanan tinggi protein dan kalsium.

Anda boleh menyemak diet MyPlate untuk memastikan anda mendapatkan pemakanan seimbang.

Anda mungkin boleh memberikan sedikit kelonggaran kepada diri tetapi pastikan anda mengambil lebih 300-500 kalori setiap hari sebagai ibu yang menyusu badan.

 Bolehkah bayi yang minum susu ibu mengalami alahan?

Alahan boleh berlaku kepada bayi yang hanya meminum susu ibu. Kenapa?

Keadaan ini mungkin kesan daripada makanan yang dimakan atau diminum oleh ibu.

Antara sumber alergen adalah susu lembu, kacang soya, gandum, jagung, oat, telur, kekacang dan juga sesetengah jenis ikan mahupun makanan laut.

Antara tanda bayi mungkin mengalami alahan adalah seperti:

Kerap muntah

Kesakitan pada perut, seperti perut kembung atau membengkokkan lutut

Najis berdarah atau najis menjadi keras

Wujud ruam dan bengkak

Jika anda berasakan si kecil mungkin mengalami alahan, bawa anak anda menjalani pemeriksaan doktor.

Anda juga disarankan untuk menghindari makanan yang boleh mencetuskan alahan kepada bayi.

Walaupun ia jarang berlaku, tetapi jika si kecil mengalami kesukaran bernafas, hubungi talian kecemasan untuk bantuan.

 Bagaimana nak kekalkan susu yang secukupnya?

Kepercayaan mengenai wujudnya sesetengah makanan tertentu yang menjadi penggalak susu
juga merupakan persoalan yang sering diutarakan.

Setakat ini tiada bukti saintifik untuk menyokong hubungan antara pengambilan makanan atau minuman tertentu sebagai
milkbooster
.

 Jika ibu yang menyusu mengamalkan pemakanan yang sihat, ia pastinya membantu dalam penghasilan susu.

Sudah tentu setiap ibu yang menyusukan bayi perlu:

Memastikan pengambilan kalori yang mencukupi. Anda mungkin
tidak perlu terlalu risaukan tentang jumlah kalori yang diambil selagi tidak mempunyai masalah mengekalkan berat yang seimbang

Pengambilan cecair yang mencukupi penting. Bagaimana?
Cukup sekadar anda minum bagi menghilangkan dahaga.
 Kurangkan pengambilan air yang terlalu manis

Perkara paling utama yang perlu diingati setiap wanita yang menyusukan bayi adalah makan ketika lapar dan minum apabila haus

 Pengambilan vitamin perlu ketika penyusuan?

Ibu yang menyusu tidak perlu mengambil sebarang vitamin sekiranya anda mengamalkan gaya pemakanan yang seimbang.

Namun, untuk sesetengah keadaan, doktor mungkin akan menasihatkan anda untuk meneruskan pengambilan vitamin ketika tempoh pranatal, sewaktu menyusukan bayi.

Pengambilan lemak tidak menjejaskan jumlah lemak yang terkandung dalam susu ibu. Tetapi ia mungkin
 menjejaskan keseimbangan antara lemak baik dan lemak jahat
dalam susu.

 Makanan perlu dielakkan?

Setiap bayi adalah berbeza. Mungkin sesetengah makanan yang memberi kesan kepada bayi anda, langsung tidak mendatangkan kesan kepada bayi yang lain.

Jadi sebenarnya tidak wujud makanan yang harus anda elakkan semata-mata kerana anda menyusukan bayi.

Anda boleh makan apa yang diingini, pada bila-bila masa yang dimahukan melainkan bayi menunjukkan sebarang reaksi alahan.

Sama seperti ketika hamil, ibu yang menyusu badan juga disarankan untuk menghindari atau mengehadkan pengambilan ikan yang tinggi kandungan merkuri
.

Ini kerana tahap merkuri yang tinggi boleh menjejaskan perkembangan sistem saraf bayi.

Anda dinasihatkan untuk mengawal pengambilan minuman berkafein dan beralkohol ketika menyusukan bayi.

 Perlu ke ikuti diet tertentu untuk kurangkan berat ketika menyusu?

Berat badan adalah antara persoalan tentang penyusuan yang kerap diutarakan wanita yang sedang menyusukan badan.

Wanita yang hamil memang akan mengalami proses kenaikan badan.

Ia adalah untuk membantu memenuhi keperluan tenaga ketika proses penyusuan.

Secara purata, ibu baharu memerlukan lebih kurang 6 minggu untuk pulih daripada proses bersalin.

Dalam tempoh masa ini, ibu tidak digalakkan untuk fokus kepada menurunkan berat badan.

Tetapi berita baiknya, seorang ibu yang menyusu badan untuk tempoh 6 bulan dan ke atas, secara semula jadinya akan kehilangan berat badan.

Jadi ibu yang menyusu tidak disarankan untuk melakukan sebarang amalan diet kerana ia mungkin boleh menjejaskan penghasilan susu badan.

 Makan antibiotik perlu hentikan penyusuan?

Dalam kebanyakan kes, hampir kesemua ubat antibiotik adalah selamat untuk diambil ketika menyusu badan dengan hanya beberapa pengecualian.

Jika wujud keraguan, anda boleh bertanyakan kepada doktor atau ahli farmasi sama ada ubat antibiotik tersebut sesuai untuk dimakan ketika menyusukan badan atau tidak.

Penjagaan kesihatan

Secara umumnya, penjagaan kesihatan adalah 1 perkara penting setiap individu, apatah lagi jika anda sedang hamil atau menyusukan bayi.

Pastikan anda mendapatkan rehat yang mencukupi serta menghentikan sebarang tabiat yang tidak sihat seperti merokok kerana ia mendatangkan keburukan kepada bayi apabila menyusu badan, bukan hanya ketika mengandung.

Sekiranya terdapat sebarang kemusykilan, dapatkan rundingan daripada individu yang bertauliah dan
bukan sekadar membuat semakan dengan Dr Google semata-mata
.


Apakah itu Strabismus?

Definisi

Apakah itu Strabismus?

Strabismus, yang juga dikenali sebagai “mata juling,’ iaitu keadaan di mana mata tidak berada pada arah yang sama. Anak mata kelihatan menunjuk ke arah yang berbeza. Satu atau kedua-dua mata boleh berada sama ada dalam kedudukan masuk atau keluar. Lama kelamaan, mata yang lemah menjadi “lebih malas’ atau kurang digunakan, kerana otak menggunakan isyarat dari mata yang lebih kuat. Tanpa rawatan awal, strabismus boleh membuat anda kehilangan sedikit penglihatan.

Apakah kebarangkalian Strabismus?

Strabismus kebiasaannya berlaku pada kanak-kanak. Ia juga boleh berlaku di kemudian hari. Bagi kanak-kanak, strabismus biasanya berlaku semasa lahir tetapi tidak akan didiagnosis sehingga sekurang-kurangnya tiga bulan. Bagi orang dewasa, penyakit seperti diabetes, strok atau kecederaan mata juga boleh menyebabkan strabismus. Sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom Strabismus?

Simptom strabismus mungkin hadir sepanjang masa, atau mungkin datang dan pergi. Tanda dan simptom mungkin termasuk:

Mata juling

Penglihatan berganda

Mata yang tidak sejajar dengan arah yang sama

Pergerakan mata yang tidak diselaraskan (mata tidak bergerak bersama-sama)

Kehilangan penglihatan atau persepsi kedalaman

Adalah penting untuk diperhatikan bahawa kanak-kanak mungkin tidak mempunyai penglihatan berganda kerana ambliopia boleh berkembang dengan cepat.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bilakah saya harus berjumpa doktor?

Strabismus perlu dinilai segera. Hubungi doktor atau doktor mata anda jika anak anda:

Menjadi juling

Mengadu mempunyai penglihatan berganda

Mempunyai kesukaran melihat

Kadangkala, puncanya boleh disebabkan masalah pembelajaran di sekolah di mana kanak-kanak tidak upaya untuk melihat papan tulis atau bahan bacaan. Sekiranya guru telah memaklumkan anda tentang masalah pembelajaran, sebaiknya dapatkan pemeriksaan mata anak anda.

Ketahui puncanya

Apakah yang mengakibatkan Strabismus?

Biasanya, terdapat enam otot yang berbeza di sekeliling setiap mata yang berfungsi bersama. Ini membolehkan kedua-dua mata menumpukan pada objek yang sama pada masa yang sama.

Seseorang yang mengalami strabismus, otot-otot ini tidak berfungsi bersama. Akibatnya, satu mata melihat satu objek, sementara mata yang lain bertukar arah yang berbeza untuk memberi tumpuan kepada objek lain.

Apabila ini berlaku, dua imej berbeza dihantar ke otak – satu dari setiap mata. Ini membingungkan otak. Pada kanak-kanak, otak mungkin belajar mengabaikan imej dari mata yang lemah.

Jika strabismus tidak dirawat, mata yang diabaikan oleh otak tidak akan dapat dilihat dengan baik. Kehilangan penglihatan ini dipanggil ambliopia. Satu lagi nama untuk ambliopia adalah “mata malas’. Kadang-kadang ambliopia hadir terlebih dahulu, dan ia menyebabkan strabismus.

Dalam kebanyakan kanak-kanak dengan strabismus, sebab dan puncanya tidak diketahui. Dalam  lebih separuh daripada kes-kes ini, masalah itu berlaku pada atau tidak lama selepas kelahiran. Ini dipanggil strabismus kongenital.

Kebanyakan masa, masalahnya adalah berkaitan dengan kawalan otot, dan bukan dengan kekuatan otot.

Gangguan lain yang berkaitan dengan strabismus pada kanak-kanak termasuklah:

Sindrom Apert (gangguan genetik yang menjejaskan pertumbuhan tengkorak)

Cerebral palsy (gangguan neurologi yang mempengaruhi kawalan otot)

Rubella kongenital

Hemangioma (pertumbuhan saluran darah bukan kanser) berhampiran mata semasa bayi

Sindrom Incontinentia pigmenti (gangguan genetik jarang berlaku yang mempengaruhi kulit)

Sindrom Noonan (gangguan genetik yang jarang berlaku yang menjejaskan bentuk muka)

Sindrom Prader-Willi (keadaan genetik yang menyebabkan nada otot lemah)

Retinopati pramatang (gangguan yang menjejaskan mata)

Retinoblastoma (kanser retina yang jarang berlaku)

Kecederaan otak yang menyebabkan trauma

Trisomi 18 (gangguan genetik yang menyebabkan kecacatan lahir)

Strabismus yang terdapat pada orang dewasa boleh disebabkan oleh:

Botulisme

Diabetes (menyebabkan keadaan yang dikenali sebagai strabismus paralitik yang diperoleh)

Penyakit Graves

Sindrom Guillain-Barré

Kecederaan kepada mata

Keracunan kerang-kerangan

Strok

Kecederaan otak yang menyebabkan trauma

Kehilangan penglihatan dari sebarang penyakit atau kecederaan mata

Sejarah keluarga yang menghidapi strabismus adalah faktor risiko. Rabun jauh mungkin menjadi faktor penyumbang, terutama pada kanak-kanak. Sebarang penyakit lain yang menyebabkan kehilangan penglihatan juga boleh menyebabkan strabismus.

Ketahui faktor risiko

Apakah yang meningkatkan saya kepada risiko Strabismus?

Beberapa faktor risiko strabismus yang lazim mungkin termasuk:

Sejarah keluarga. Sekiranya anda mempunyai ahli keluarga yang mempunyai strabismus, terdapat kemungkinan besar anda atau anak anda akan mengalami strabismus

Gangguan genetik. Terdapat banyak gangguan genetik yang berkaitan dengan strabismus

Kelahiran pramatang. Bayi yang lahir pramatang lebih berisiko untuk mengalami strabismus

Terdapat banyak gangguan yang berkaitan dengan strabismus. Ini termasuk cerebral palsy, strok, dan Down syndrome. Anda boleh menemui lebih banyak gangguan lain yang disebutkan di bawah punca-punca

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah Strabismus didiagnosis?

Untuk memberikan anda diagnosis yang tepat, doktor anda mungkin melakukan ujian berikut:

Pemeriksaan fizikal yang merangkumi pemeriksaan mata yang terperinci

Pemeriksaan otak dan neurologi

Refleks cahaya kornea

Ujian tutup / buka

Pemeriksaan retina

Pemeriksaan mata standard

Ketajaman penglihatan

Bagaimanakah Strabismus dirawat?

Langkah pertama dalam merawat strabismus pada kanak-kanak adalah dengan mempreskripsi cermin mata, jika perlu.

Seterusnya, ambliopia atau mata malas mesti dirawat. Penutup mata diletakkan di atas mata yang lebih baik. Ini memaksa mata yang lemah untuk bekerja lebih keras dan mendapatkan penglihatan yang lebih baik.

Anak anda mungkin tidak suka memakai penutup mata atau cermin mata. Penutup mata memaksa kanak-kanak melihat melalui mata yang lebih lemah pada mulanya. Walau bagaimanapun, adalah sangat penting untuk menggunakan penutup mata atau cermin mata seperti yang diarahkan.

Pembedahan otot mata mungkin diperlukan jika mata masih tidak bergerak dengan betul. Otot yang berbeza di mata akan menjadi lebih kuat atau lemah.

Pembedahan pembetulan otot mata tidak membaiki penglihatan lemah mata malas. Pembedahan otot akan gagal jika ambliopia tidak dirawat. Seorang kanak-kanak masih perlu memakai cermin mata selepas pembedahan. Pembedahan mungkin berjaya jika dilakukan pada kanak-kanak yang lebih muda.

Orang dewasa dengan keadaan strabismus ringan yang datang dan pergi, boleh melakukan dengan baik melalui penggunaan cermin mata dan latihan otot mata untuk membantu memastikan matanya lurus. Keadaan yang lebih teruk  memerlukan pembedahan untuk meluruskan mata. Jika strabismus telah berlaku kerana kehilangan penglihatan, ia perlu diperbetulkan sebelum pembedahan strabismus boleh berjaya.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas Strabismus?

Gaya hidup dan kaedah pengubatan sampingan berikut mungkin membantu anda mengatasi Strabismus:

Latihan mata disarankan oleh doktor mata anda untuk menguatkan dan mengimbangi mata

Menggunakan penutup mata untuk melindungi mata yang baik akan membantu menguatkan mata yang lemah

Cermin mata khas mungkin disyorkan untuk membetulkan penglihatan

Menguruskan stres kronik dalam hidup anda

Bersenam dan mengekalkan diet yang sihat

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Cara Memujuk Anak Anda Berjumpa Doktor

Jatuh sakit merupakan sesuatu yang tidak dapat dielakkan. Jika anak anda jatuh sakit dan tidak mahu ke hospital kerana takut berjumpa doktor, apakah yang patut anda lakukan?

Menerangkan tujuan sebenar ke klinik kepada anak anda

Sekiranya anda kerap membawa anak anda untuk pemeriksaan kesihatan, anda boleh menerangkan kepada anak anda tujuan pemeriksaan tersebut adalah normal terhadap semua kanak-kanak. Anda juga boleh menerangkan peranan doktor dalam memastikan anak anda membesar dengan baik. Selain itu, anda juga boleh memberi kebebasan kepada anak anda untuk bertanya sendiri kepada doktor sebarang persoalan tentang tubuh badan mereka. Ini akan membuat mereka lebih seronok berjumpa doktor selain memberi ilmu kepada mereka.

Jika anda ingin membawa anak anda berjumpa doktor untuk membuat diagnosis dan rawatan, anda boleh memberitahu mereka bahawa lawatan berjumpa doktor itu bertujuan untuk memastikan mereka tidak mempunyai apa-apa masalah kesihatan. Selain itu, beritahu mereka doktor akan sedaya upaya membantu sekiranya mereka mempunyai penyakit.

Jangan bawa anak anda berjumpa doktor tanpa memberitahu mereka terlebih dahulu. Ini akan menyebabkan mereka berasa terkejut. Berbincanglah dengan doktor tentang cara yang paling baik untuk memberitahu anak anda tujuan berjumpa doktor.

Menerangkan prosedur pemeriksaan di klinik kepada anak anda

Anak anda seharusnya tahu prosedur yang perlu dilalui mereka ketika berada di klinik. Ini akan membuatkan mereka lebih mudah memahami dan menerima tujuan sebenar lawatan ke klinik. Anda juga boleh menerangkan prosedur pemeriksaan di klinik menggunakan patung kegemaran mereka sebagai contoh. Jadikan ini sebagai suatu permainan bersama anak anda demi membuat mereka lebih seronok untuk berjumpa doktor.

Tangani ketakutan anak anda dengan bijak

Elakkan penggunaan ayat seperti “jangan takut”, “doktor tidak akan menyakiti kamu atau “jangan menangis”. Ini kerana perkataan-perkataan ini akan membuatkan anak anda tidak dapat mengatasi ketakutan mereka. Sebaliknya gunakan perkataan seperti “ibu tahu kamu takut, ibu juga pernah mengalami perasaan yang sama seperti kamu”. Kemudian beritahu mereka bahawa mereka tidak keseorangan dan anda akan sentiasa menemani mereka sepanjang prosedur dijalankan.

Bawa bersama mainan kegemaran anak anda

Mainan kegemaran mereka merupakan sumber keseronokan dan ketenangan mereka. Dengan membawa mainan mereka ini bersama, mereka akan berasa lebih selamat. Selain itu, anda juga boleh bawa anak anda berjumpa dengan kanak-kanak lain yang tidak takit untuk berjumpa doktor. Ini akan membuat mereka lebih berani dan yakin terhadap setiap prosedur yang perlu dilakukan oleh doktor.

Beri ganjaran kepada anak anda

Anda boleh memberi ganjaran dalam apa-apa bentuk sekalipun untuk membuat mereka lebih seronok untuk berjumpa doktor kelak. Sebagai contoh anda boleh membawa mereka ke zoo atau menonton wayang setiap kali selepas prosedur kesihatan siap dijalankan. Selain itu, anda boleh beri anak anda ciuman atau pelukan untuk membuat mereka berasa tenang dan lega sekaligus menghilangkan ketakutan anak anda untuk berjumpa doktor.

Hello Health Group
 tidak menyediakan nasihat perubatan, diagnosis, atau rawatan.


Apakah Itu Narcolepsy? Mari Kenali Penyakit Ini Dengan Lebih Mendalam!

Definisi

Bagi mereka yang ingin mengetahui dengan lebih lanjut apa itu narcolepsy, teruskan membaca artikel ini.

Apa itu narcolepsy?

Narcolepsy merupakan sejenis penyakit kronik di mana pesakit boleh tidur pada bila-bila masa dan di mana-mana tempat.

Tidur ini tidak dapat dikawal, tidak kira berapa lama mereka telah tidur dalam satu hari.

Pesakit akan berasa baik selepas tidur selama kira-kira 10 hingga 15 minit, tetapi kemudian rasa segar tersebut hilang dengan cepat dan mereka tidur semula.

Narkolepsi boleh berlaku semasa sedang memandu, bekerja atau bercakap.

Penyakit ini adalah penyakit sepanjang hayat tanpa penawar.

Walau bagaimanapun, amat penting untuk masyarakat mengetahui apa itu narcolepsy kerana jika dirawat dengan betul dan mempunyai gaya hidup yang sihat, anda boleh mengawal keadaan ini.

Adakah narcolepsy biasa berlaku?

Sesiapa sahaja boleh mengalami penyakit ini. Di antara semua peringkat umur, usia antara 15 hingga 30 tahun adalah umur paling popular untuk penyakit ini.

Anda boleh mengehadkan risiko penyakit ini dengan mengurangkan faktor risiko dan memahami apa itu narcolepsy.

Sila berjumpa dengan doktor anda untuk mendapatkan maklumat lanjut.

Simptom-simptom

Apakah simptom-simptom narkolepsi?

Tanda-tanda dan simptom-simptom narcolepsy termasuk:

Rasa mengantuk
 pada waktu siang: keadaan ini biasanya berlaku dari beberapa saat hingga beberapa minit dan sering terjadi selepas makan, bercakap dengan seseorang, atau dalam pelbagai situasi lain

Otot yang lemah sepenuhnya
 atau sebahagiannya (atoni): anda tidak boleh mengawal pergerakan tangan dan kaki anda. Dalam beberapa kes teruk, anda mungkin jatuh atau lumpuh dalam masa beberapa minit

Mempunyai halusinasi
: anda melihat atau mendengar perkara yang sebenarnya tidak wujud. Keadaan ini boleh berlaku semasa tidur atau selepas bangun dari tidur

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang mana-mana simptom, sila berjumpa dengan doktor anda.

Bilakah saya harus berjumpa doktor?

Hubungi doktor anda atau pergi ke hospital jika keadaan ini berlaku
menjejaskan kehidupan seharian
 dan pekerjaan anda. Status dan keadaan boleh berbeza-beza mengikut orang.

Sentiasa berbincang dengan doktor anda untuk diberikan kaedah diagnostik, dan rawatan yang terbaik untuk anda.

Punca

Apakah punca narcolepsy?

Punca  narkolepsi tidak begitu jelas. Walau bagaimanapun, orang yang mempunyai penyakit ini mempunyai kepekatan hipokretin rendah.

Hipokretin penting untuk membantu anda kekal berjaga. Walaupun punca yang jelas tidak jelas mengurangkan sel-sel yang menghasilkan hipokretin dalam otak, tetapi pakar mengesyaki ia disebabkan oleh reaksi autoimun.

Tambahan pula, penyakit demam paroksismal juga dilihat berasal dari sejarah keluarga; di mana saintis telah menemui beberapa gen yang terlibat dalam penyakit ini
bersifat genetik atau boleh diturunkan kepada generasi akan datang
.

Faktor-faktor Risiko

Apakah yang meningkatkan risiko saya untuk mengalami narcolepsy?

Terdapat banyak faktor yang boleh meningkatkan risiko serangan paroksismal tidur, termasuk:

Kecederaan otak

Patologi sistem saraf

Faktor genetik

Tidak mempunyai sebarang faktor risiko  tidak bermakna anda tidak akan mengalami penyakit ini.

Tanda-tanda ini hanya sebagai rujukan sahaja. Anda perlu berunding dengan doktor pakar untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah pesakit Narkolepsi didiagnosis?

Doktor akan melakukan pemeriksaan klinikal dan bertanya kepada anda mengenai episod paroksismal tidur. Terdapat juga cara lain untuk mendiagnosis seperti:

Ujian darah: untuk menentukan sama ada terdapat sebarang penyakit lain yang mempengaruhi tidur anda atau tidak

Menjalani ECG, EEG

Ujian genetik: untuk memeriksa kehadiran gen yang menyebabkan penyakit ini

Bagaimanakah pesakit narcolepsy dirawat?

Buat masa ini belum ada kaedah rawatan untuk menyembuhkan penyakit ini dan tiada satu terapi khas yang dapat mengawal penyakit ini.

Doktor anda hanya boleh mempreskripsikan ubat untuk mengurangkan tidur pada waktu siang dan malam untuk membantu tidur lebih lena.

Doktor anda juga akan menggunakan beberapa ubat antimurung untuk melegakan simptom seperti halusinasi atau “inkubus”.

Di samping itu, langkah-langkah seperti senaman, mengelakkan kafein atau alkohol juga boleh membantu mengurangkan keterukan penyakit.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani narcolepsy?

Cara hidup dan rawatan sampingan di rumah yang berikut mungkin membantu anda menguruskan Narkolepsi:

Ambil ubat preskripsi

Berehat secara teratur pada siang hari jika mungkin

Tidur dan bangun tepat pada waktunya. Cuba tidur sekurang-kurangnya 8 jam setiap malam

Melakukan senaman

Jangan merokok, ambil kafein atau alkohol

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Seks Menyebabkan Strok?

Timbul pertanyaan selama bertahun sama ada seks menyebabkan strok. Untuk menjawab soalan ini, terdapat beberapa kajian saintifik yang menilai sama ada aktiviti seksual boleh menyebabkan strok dan siapa yang berisiko.

Hubungan antara seks dan strok

Kebiasaannya, strok berlaku disebabkan oleh masalah kesihatan jangka panjang seperti merokok, tekanan darah tinggi, paras lemak dan kolesterol tinggi, kencing manis tidak terkawal, pembentukan darah beku yang tidak normal dan penyakit jantung.

Strok yang tercetus disebabkan seks dan orgasme bagi individu lelaki dan wanita muda adalah jarang, tetapi tidak pernah didengari. Ia memerlukan gabungan pelbagai faktor dan peristiwa yang bukan di luar kebiasaan, tetapi tidak mungkin berlaku pada masa yang sama.

Semasa hubungan seks, otak melepaskan hormon yang dipanggil dopamin pada lelaki dan oxytocin pada wanita dan endorfin. Hormon ini boleh meningkatkan tekanan darah pada urat. Peningkatan tekanan darah, darah beku boleh tertolak ke otak, yang menyebabkan strok.

Siapa yang berisiko?

Individu yang mengalami strok semasa atau dalam beberapa jam aktiviti seksual umumnya akan mengalami simptom amaran berminggu, bahkan berbulan lebih awal dari waktu kejadian. Salah satu simptom amaran yang paling biasa adalah sakit kepala yang mendadak. Kesakitan ini adalah secara tiba-tiba, teruk dan amat menyakitkan.

Jika anda mengalami sakit kepala yang mendadak atau sebarang jenis sakit kepala yang teruk ketika aktiviti seksual, anda perlu menghubungi doktor, yang akan melakukan pemeriksaan penilaian perubatan secara menyeluruh. Sesetengah individu yang mengalami sakit kepala yang mendadak ketika seks tidak akan mengalami strok, tetapi lebih kurang 30-50% individu berisiko untuk mengalami strok iskemia.

Aktiviti seksual juga merupakan faktor risiko bagi individu yang mempunyai masalah aneurisma otak dan ia boleh mencetuskan strok pendarahan (
hemorrhagic).

Faktor usia yang lebih tua bukanlah satu faktor risiko strok yang disebabkan seks. Terdapat laporan bahawa individu muda, yang bukan merupakan faktor risiko biasa untuk mengalami strok, adalah merupakan antara individu yang mengalami strok ketika hubungan seks. Gangguan darah beku, kecacatan jantung yang serius, aneurisme otak atau penggunaan dadah, memainkan peranan dalam situasi yang jarang berlaku ini.

Langkah pencegahan

Bagi individu yang terselamat dalam serangan strok, seks boleh menjadi satu subjek yang sensitif. Walau bagaimanapun, tip berikut boleh dicuba untuk mengatasi masalah berkaitan seks.

Rancang aktiviti seksual terlebih dahulu, sebagaimana anda merancang untuk sebarang aktiviti lain. Ia mungkin kelihatan tidak begitu romantik pada mulanya, tetapi ia boleh menjadikan seks lebih menyeronokkan dan selesa.

Pilih masa di mana anda dan pasangan dalam keadaan tenang, santai dan mendapat privasi.

Hindari pengambilan alkohol secara berlebihan, kerana ia boleh menjejaskan keupayaan untuk mencapai atau mengekalkan ereksi. Alkohol juga boleh meningkatkan rasa keletihan dan mengantuk.

Jika strok menyekat pergerakan dan/atau nafsu, cuba posisi yang berbeza, yang mungkin lebih bersesuaian dengan anda dan pasangan, penggunaan bahan pelincir juga mungkin dapat membantu.

Pastikan anda selesa. Kusyen boleh membantu memberikan sokongan kepada anggota yang terlibat.

Cuba untuk bercakap dengan pasangan anda, dan kenal pasti sebarang masalah yang anda hadapi.

Jumlah tenaga yang diperlukan untuk melakukan seks adalah hampir sama dengan tenaga yang diperlukan untuk menaiki satu atau dua tangga pesawat. Walau bagaimanapun, terdapat beberapa kes yang melaporkan, seks boleh mencetuskan strok yang mengancam nyawa individu.

Hello Health Group
 tidak memberikan nasihat, diagnosis atau rawatan perubatan.

Anda mungkin berminat untuk membaca artikel:

Lupus Menyebabkan Strok?

Strok Kanak-kanak: Strok Iskemia Arteri (AIS)

Berdepan Sakit Kepala Selepas Strok

Fahami Dan Kenali Jenis Sakit Kepala


Berhati-hati Ya Ibu, 9 Keadaan Ini PUNCA KEGUGURAN Lazim Berlaku Pada Trimester Kedua

Kita selalu mendengar mengenai keguguran
pada awal kehamilan
. Tetapi sebenarnya
ibu hamil
 turut berdepan
risiko keguguran
 pada trimester ke-2. Jom ketahui punca keguguran yang boleh terjadi.

Untuk mendapatkan lebih banyak info tentang Kehamilan, sila dapatkannya
di sini.

Memasuki trimester ke-2

Keguguran pada trimester kedua adalah kehilangan
janin dalam kandungan
 yang berlaku secara khusus antara
minggu ke-13 hingga ke-24 kehamilan
.

Umumnya, purata kehilangan kandungan pada tempoh ini adalah kurang daripada 1%.

Selepas tempoh 24 minggu, keguguran yang berlaku akan diklasifikasikan sebagai kelahiran mati (
stillbirth
) atau kematian bayi (
neonatal death
).

Tidak kira bila kehilangan kandungan terjadi, setiap ibu yang mengandung wajar untuk mengetahui punca keguguran tersebut.

Penyebab gugurnya kandungan pada trimester ke-2 adalah berbeza-beza. Tetapi dalam kebanyakan kes, kehilangan tersebut bukan disebabkan oleh faktor tindakan individu lain.

Ada kalanya, keguguran yang berlaku tidak dapat dijelaskan puncanya.

Punca keguguran trimester ke-2

Berikut antara keadaan kesihatan yang boleh menjadi faktor yang menyebabkan keguguran dialami ibu, antaranya:

1. Keabnormalan kromosom

Keadaan kecacatan kromosom
 seperti trisomi, adalah penyebab utama kehilangan kandungan.

U
jian pr
anatal yang dilakukan mungkin membuatkan anda menyedari mengenai perkara ini, namun dalam sesetengah kes ia tidak dapat dikesan.

2. Jangkitan menjadi penyebab keguguran trimester ke-2

Jangkitan rahim adalah satu lagi punca keguguran.

Sebarang jangkitan pada rahim yang tidak dirawat atau teruk boleh menyebabkan kehilangan kandungan secara spontan, termasuklah:

Vaginosis bakteria

Klamidia

Gonorrhea

Trichomoniasis

Vaginitis virus

3. Keadaan kronik tidak terkawal

Ibu mengandung
 dengan masalah kesihatan kronik juga boleh meningkatkan
risiko keguguran
.

Dalam kebanyakan kes, risikonya semakin meningkat jika penyakit ini tidak dapat dikawal dengan pengambilan ubat-ubatan atau perubahan gaya hidup.

Sesetengah keadaan kesihatan kronik boleh membawa risiko kehilangan kandungan bergantung kepada tahap keparahannya.

Contohnya seperti:

Penyakit autoimun
 seperti scleroderma dan
sindrom antibodi antifosfolipid

Diabetes

Hipertensi (
tekanan darah tinggi
)

Sindrom ovari polisistik (PCOS)

Penyakit tiroid

Risikonya boleh jadi lebih tinggi pada
wanita yang mempunyai tabiat merokok
, masalah obes atau mengalami masalah hormon.

4. Kecacatan kongenital

Kecacatan kelahiran kongenital sering diwarisi tetapi ia juga boleh disebabkan oleh jangkitan semasa kehamilan.

Keadaan lain yang boleh mengakibatkan kecacatan ini adalah pendedahan
ibu hamil
 terhadap ubat teratogenik (penyebab kecacatan), bahan kimia atau toksin.

Kecacatan kelahiran seperti
kecacatan jantung
 atau otak pada
bayi dalam kandungan
 yang sedang membesar menjadikan kehamilan anda tidak dapat dilahirkan.

5. Keguguran trimester ke-2 disebabkan masalah plasenta

Salah satu masalah melibatkan plasenta ini disebut sebagai gangguan plasenta.

Dalam keadaan normal, plasenta akan melekat pada dinding rahim dan berperanan untuk membekalkan nutrien kepada bayi melalui
tali pusat.

Jika berlaku gangguan seperti plasenta tertanggal daripada dinding rahim sebelum
tiba masa bersalin
, ia menghalang proses tumbesaran apabila bayi tidak mendapat nutrien dan oksigen yang diperlukan.

Antara gejala gangguan plasenta termasuklah
pendarahan faraj
, sakit perut,
kontraksi rahim,
 kekejangan dan sakit belakang pada 12 minggu terakhir kehamilan.

6. Rahim lemah

Turut dikenali sebagai ketidakseimbangan rahim, iaitu keadaan di mana rahim lemah. Ia akan mula melebar dan terbuka sekali gus menjadikannya antara punca keguguran berlaku.

Sesetengah wanita menghadapi keadaan ini setelah proses kelahiran yang mencabar atau pernah menjalani prosedur berkaitan serviks seperti
loop electrosurgical excision procedure
 (LEEP) atau
laser ablation.

Ada juga wanita yang mengalaminya kerana kecacatan rahim kongenital.

Antara simptom bagi keadaan ini termasuklah sakit belakang, pendarahan faraj, kekejangan perut, tekanan pelvis
dan keputihan
.

Namun, terdapat juga ibu hamil dengan rahim lemah langsung tidak mengalami sebarang gejala.

Baca juga:

7. Trombofilia ketika mengandung

Antara punca kehilangan kehamilan pada trimester ke-2 adalah trombofilia.

Ia adalah
peningkatan risiko pembentukan darah beku
 dalam saluran darah seperti urat dan arteri.

Keadaan ini mungkin berpunca daripada masalah kelainan genetik atau sistem imun seperti lupus.

Ia boleh mengakibatkan masalah berkaitan plasenta dan
tali pusat.

Antara simptom yang boleh dialami adalah rasa sakit, bengkak pada kaki – biasanya di betis, kulit kemerahan – terutamanya pada bahagian belakang kaki di bawah lutut.

8. Trauma perut

Sebarang trauma seperti kemalangan kenderaan, jatuh atau dipukul pada perut boleh mencederakan anda dan bayi yang sedang membesar.

Situasi tersebut secara tidak langsung mendatangkan potensi keguguran.

Elakkan aktiviti fizikal berimpak tinggi yang boleh menyebabkan anda hilang keseimbangan diri.

Jika mempunyai anak lain, sekiranya boleh cuba kurangkan kelakuan lasak mereka apabila bersama anda.

9. Punca keguguran trimester ke-2 tidak diketahui

Ada kalanya kehilangan kandungan boleh berlaku tanpa sebab yang jelas. Malah tidak kira berapa banyak doktor menyiasat, tiada punca yang dapat dikenal pasti.

Mungkin sukar untuk dipercayai, namun keadaan ini terjadi lebih kerap daripada yang disangka.

Pemeriksaan doktor

Sekiranya anda pernah mengalami keguguran kandungan pada trimester kedua dan
kembali hamil
, sebaiknya lakukan pemeriksaan doktor pada tempoh awal kehamilan.

Ia bertujuan untuk mengetahui sama ada perlu melakukan pemantauan tambahan atau tidak.


Ubat-ubatan yang Perlu Dielakkan Jika Anda Mempunyai Kanser Hati

Salah satu fungsi utama hati adalah memecahkan bahan-bahan yang di ambil secara oral, termasuk ubat-ubatan, herba, dan makanan tambahan. Walau bagaimanapun, apabila hati rosak disebabkan oleh beberapa penyakit atau keadaan kesihatan, ia mesti mempunyai batasan untuk mengambil ubat, herba, dan makanan tambahan.

Paracetamol (acetaminophen)

Ubat paling terkenal yang boleh membahayakan hati ialah acetaminophen, juga dikenali sebagai Tylenol®. Ubat ini boleh diakses secara meluas tanpa preskripsi dan disyorkan dalam kebanyakan ubat-ubatan yang flu dan selesema. Ia dijual di kedai ubat-ubatan serta dalam preskripsi ubat-ubatan rasa sakit. Kebanyakan ubat-ubatan kesakitan yang dilabelkan sebagai “non-aspirin” mempunyai acetaminophen sebagai bahan utamanya.

Acetaminophen, apabila digunakan seperti yang ditunjukkan, sangat selamat walaupun bagi orang yang mempunyai penyakit hati. Walau bagaimanapun, mengambil terlalu banyak acetaminophen sekaligus, atau mengambil dos yang tinggi secara berterusan selama beberapa hari boleh menyebabkan kerosakan pada hati. Orang yang sihat tidak boleh mengambil lebih daripada 1,000mg acetaminophen setiap dos, dan mesti mengambil tidak lebih daripada 3,000mg dalam satu hari (iaitu maksimum 1,000mg setiap 8 jam). Di samping itu, walaupun individu sihat perlu elakkan mengambil 3,000mg acetaminophen setiap hari selama lebih dari 3 hingga 5 hari.

Pesakit dengan penyakit hati perlu menghadkan jumlah acetaminophen harian kepada 2,000mg sehari, atau lebih kurang jika penyakit hati yang teruk hadir. Walaupun jika anda tidak mempunyai penyakit hati, selalu gunakan jumlah terkecil acetaminophen yang diperlukan untuk mendapatkan bantuan. Ia adalah penting bahawa anda membaca label label semua ubat preskripsi dan bukan preskripsi yang anda ambil dengan teliti. Seringkali acetaminophen mungkin terdapat dalam beberapa ubat yang boleh menyebabkan anda mengambil dos acetaminophen yang melebihi had selamat.

Pengurangan ubat kolesterol

Satu lagi kumpulan ubat yang boleh menjejaskan ujian hati ialah ubat menurunkan kolesterol yang biasa dikenali sebagai “statin”. Ia adalah kumpulan yang mengandungi banyak ubat yang disyorkan untuk menurunkan kolesterol. Walau bagaimanapun, ia tidak sesekali bagi mereka mengembangkan kenaikan kecil ujian hati tidak lama selepas mereka mula mengambil ubat-ubatan ini. Dalam majoriti kes, kenaikan ini kurang daripada 3 kali tahap asas dan tahap kembali normal walaupun penggunaan ubat yang berterusan. Baru-baru ini, FDA mengganggu cadangan untuk pemantauan biasa ujian hati apabila pesakit mulakan pengambulan statin. Sekiranya ujian hati dilakukan, ubat tidak boleh dihentikan jika hanya sedikit peningkatan ujian hati.

Suplemen dan herba

Suplemen dan herba, walaupun “semula jadi”, boleh memudaratkan hati. Pengeluaran dan pengedaran suplemen ini tidak diurus dengan teliti seperti pengeluaran ubat preskripsi. Produk “semula jadi” boleh berada di pasaran dengan sedikit ujian atau tanpa bukti keberkesanannya. Kadang-kadang ramuan atau suplemen itu sendiri boleh menyebabkan kerosakan hati. Dalam kes lain, kekotoran atau toksin semasa penyediaan produk boleh menjadi toksik kepada hati. Sesetengah produk semula jadi yang dikenali sebagai toksik kepada hati terdiri daripada chaparral, teh comfrey, kava, skullcap, dan yohimbe, tetapi terdapat banyak lagi herba. Malah suplemen vitamin dan makanan tambahan, seperti produk kehilangan berat badan, boleh merosakkan. Terlalu banyak besi atau vitamin A boleh menyebabkan kerosakan hati yang besar. Secara umumnya, anda tidak perlu mengambil suplemen besi melainkan anda telah dikesan dengan kekurangan zat besi. Dos Vitamin A tidak boleh melebihi 5,000 unit sehari, kecuali disediakan sebagai beta-karoten.

Diet apabila anda mempunyai sebarang penyakit atau keadaan kesihatan sangat penting. Rujuk doktor atau ahli farmasi anda apabila anda mempunyai sebarang soalan.


Tekanan Punca Zakar Lembik & Sukar Bertahan Lama, Usah Risau Kaedah Ini Boleh Bantu

Adakah anda mengalami kesukaran menangani mati pucuk? Jangan berputus asa, terdapat beberapa merawat mati pucuk yang boleh anda usahakan untuk menangani masalah ini.

Dapatkan pemeriksaan kesihatan menyeluruh dengan kerap

Berjuta-juta lelaki yang mengalami mati pucuk atau
disfungsi ereksi
(erectile dysfunction/ED)
 malu bercakap dengan doktor tentang simptom mereka.

ED adalah gangguan yang sangat biasa dalam kalangan lelaki, oleh itu anda tidak perlu merasa malu atau enggan bertanya doktor untuk nasihat, bimbingan, dan rawatan.

Walau bagaimanapun, perlu diingat bahawa ED bukanlah sebahagian daripada proses penuaan, sebaliknya boleh menjadi petunjuk  bahawa ada sesuatu yang tidak berfungsi dengan baik dalam badan anda.

Dalam erti kata lain, ia menandakan masalah lain yang perlu dirawat

Sebelum membuat keputusan untuk merawat mati pucuk, pertimbangkan untuk mengadakan temu janji dengan doktor terlebih dahulu, bagi mengetahui sama ada terdapat sebarang isu yang boleh menjejaskan fungsi ereksi anda.

Sekiranya anda mempunyai gula dalam darah tinggi, kolesterol tinggi, atau tekanan darah tinggi, penyakit ini
menjadikan anda lebih cenderung mengalami ED.

Penyakit jantung dan diabetes adalah dua keadaan serius yang biasanya dikenal pasti bermula dengan simptom ED.

Bersenam dengan kerap dan pastikan berat badan terkawal

Senaman adalah sesuatu yang sering diabaikan, tetapi ia memainkan peranan yang luar biasa dalam melindungi kesihatan dan mengawal berat badan anda.

Utamakan  aktiviti fizikal seperti pergi ke gim, yoga, berjalan kaki, mendaki, berenang, taekwondo, berlari, berbasikal, atau apa sahaja yang membuatkan anda cergas dan berfikiran tenang.

Usahakan untuk terlibat dalam aktiviti tersebut sekurang-kurangnya 4 kali seminggu, selama 30 minit untuk setiap masa.

Seperti yang dinyatakan dalam kajian oleh Harvard, lelaki yang tidak mengambil bahagian dalam aktiviti fizikal adalah 41%
lebih cenderung untuk mengalami mati pucuk.

Di samping itu, bersenamlah dengan kerap untuk mengawal berat badan anda.

Saiz pinggang yang lebih besar sebenarnya dikaitkan dengan kadar ED yang lebih tinggi.

Namun demikian, untuk memastikan proses kecergasan tubuh lebih pantas dan mudah, amalkan diet seimbang.

Pastikan makanan anda mengandungi banyak buah-buahan, sayur-sayuran, sejumlah protein dan lemak sihat.

Merawat mati pucuk: Buang tekanan dalam hidup anda

Dalam masalah mati pucuk, keresahan adalah punca utamanya.

Dengan erti kata lain, melegakan atau menyingkirkan tekanan harian boleh membantu ereksi anda.

Cuba untuk meninggalkan segala tekanan di tempat kerja tanpa membawanya ke rumah.

Jika anda jenis yang kuat bekerja dan sering kusut dengan pelbagai perkara di fikiran, mungkin ini masa yang sesuai untuk mengubah gaya kerja atau bebanan kerja anda.

Jika anda mempunyai jadual ketat yang menuntut tenaga kerja berterusan tanpa rehat, beri diri anda peluang untuk bercuti sekali sekala.

Kerja keras secara berlebihan bukan sahaja
memberi kesan kepada fungsi ereksi
, tetapi juga membawa komplikasi dalam aspek lain dalam kehidupan anda.

Sebelum mendapatkan bantuan ubat-ubatan, cubalah cara mudah tersebut. Anda akan terkejut dengan keberkesanannya.

Walau bagaimanapun, jika merawat mati pucuk di atas tidak membuahkan hasil, jangan teragak-agak menemui doktor untuk nasihat, bimbingan dan merawat mati pucuk secara lanjut.


Jom Kenali 5 Jenis Ubat Penyakit Hipertensi Yang Paling Popular & Efektif!

 Kondisi tekanan darah tinggi merupakan
penyakit kronik yang lazim dialami oleh masyarakat kita
, jadi kita perlu mengenai jenis ubat darah tinggi yang paling berkesan sering dipreskripsikan!

Untuk mendapatkan lebih banyak info tentang Kesihatan Jantung, sila dapatkan
di sini.

Ubat darah tinggi yang paling berkesan #1. Ubat diuretik

Ini merupakan ubat darah tinggi yang paling kerap dipreskripsikan kepada pesakit.

Ia sering digunakan sebagai agen terapi mono (penggunaan satu ubat) atau dengan ubat darah tinggi yang lain.

Fungsinya adalah untuk mencetuskan
natriuresis
atau pembuangan lebihan natrium di
dalam air kencing.

Perkara ini akan menyebabkan penurunan tahap kerintangan pada salur darah periferal dan mengekalkan
tahap tekanan darah pada bacaan yang normal
.

Antara ubat yang diklasifikasikan di dalam kategori diuretik adalah seperti berikut:

Furosemide
dan
Hydrochlorothiazide
 (diuretik kelas
thiazide
) – HCTZ

Amiloride (diuretik kekang kalium)

Indapamide dan chlorthalidone (diuretik yang berfungsi seperti kelas
thiazide
)

Ubat darah tinggi kelas thiazide mempunyai kesan sampingan yang kurang berbanding dengan ubat daripada kelas diuretik yang lain.

Walaupun HCTZ berkesan apabila dosnya ditetapkan pada sekitar 12.5 mg hingga 50 mg sehari, namun terdapat risiko untuk mendapat kesan sampingan tinggi apabila dos yang diberikan melebihi 25 mg sehari.

Pun begitu, dos yang ditetapkan kebiasaannya mengambil kira kesan farmakologikal terhadap
tahap hipertensi semasa pesakit
.

Dos yang rendah, walaupun dianggap mempunyai keberkesanan yang tinggi, hanya dipreskripsikan untuk merawat hipertensi pada fasa awal penyakit.

Jika terdapat peningkatan pada risiko kesan sampingan kepada pesakit, perkara tersebut akan dijelaskan oleh doktor kepada anda sebelum regimen tersebut dimulakan.

#2. Perencat enzim angiotensin (ACE-I), antara ubat darah tinggi yang paling berkesan

Penggunaan ubat hipertensi ACE-I bukan sahaja boleh menurunkan tahap tekanan darah, ia juga mampu untuk merendahkan risiko individu bagi mendapat
penyakit kardiovaskular.

Fungsinya adalah untuk merencatkan kadar penghasilan agen yang boleh mengecutkan saluran darah dipanggil
angiotensin
.

Kesannya, bukaan arteri dan vena akan kekal luas bagi memastikan aliran darah berjalan dengan lancar dan mengekalkan tahap kerintangan salur darah pada paras yang rendah.

Baca juga:

Selain daripada fungsi tersebut, penggunaan ACE-I juga boleh mencetuskan proses
natriuresis
 secara tidak langsung akibat daripada penurunan penghasilan
angiotensin
 pada organ
buah pinggang
.

Ini akan mengekalkan isi padu darah pada tahap yang rendah seterusnya
menurunkan beban kerja jantung
 untuk mengepam darah ke seluruh badan.

Antara ubat darah tinggi yang paling berkesan, diklasifikasikan di dalam kategori diuretik adalah seperti berikut:

Captopril

Enalapril

Perindopril

Ramipril

Lisinopril

Penggunaan ubat darah tinggi ACE-I dalam kalangan
pesakit kencing manis
 berpotensi untuk menurunkan risiko kematian akibat daripada penyakit kardiovaskular.

Ia juga dapat menghindarkan mikroalbuminuria (peningkatan pada jumlah albumin di dalam air kencing), merendahkan proteinuria (protein dalam air kencing) dan merencatkan masalah buah pinggang diabetik.

#3. Perencat reseptor angiotensin II (ARB)

Bagi perencat reseptor angiotensin pula (ARB), kesan farmakologikalnya adalah lebih kurang sama dengan ACE-I. Adakah ia salah satu salah satu ubat darah tinggi yang paling berkesan?

Ia kebiasaannya dipreskripsikan kepada pesakit yang tidak boleh menggunakan ubat darah tinggi ACE-I
berikutan kesan sampingannya yang teruk
.

Antara ubat yang diklasifikasikan di dalam kategori diuretik adalah seperti berikut:

Losartan

Valsartan

Irbesartan

Telmisartan

Berbanding dengan ubat ACE-I, terdapat beberapa kajian yang menunjukkan bahawa ARB tidak memberikan sebarang faktor pelindung kepada individu yang mengambilnya.

Namun, kajian metaanalisis yang terbaru menunjukkan ARB mempunyai potensi untuk merendahkan insiden
penyakit kardiovaskular termasuk sakit jantung
.

Ubat darah tinggi yang paling berkesan #4. Penghalang Beta (
Beta blocker
)

Ubat hipertensi
beta-blocker
 telah lama digunakan untuk merawat masalah hipertensi.

Ia menghalang penghasilan hormon adrenalin melalui perencatan reseptor adrenergik.

Ia juga berupaya untuk mengurangkan kadar degupan jantung menyebabkan penurunan pada nilai tekanan darah.

Kesan farmakologikal ini membuatkan ubat hipertensi penghalang beta sesuai untuk digunakan dalam
kalangan pesakit yang mengalami masalah keresahan
.

Pelbagai kajian telah dijalankan bagi menguji keberkesanan ubat hipertensi penghalang beta berbanding dengan ubat yang lain.

Namun, pada kebanyakan dapatan kajian, ia menunjukkan kesan yang tidak seberapa berbanding dengan ubat lain seperti ACE-I, ARB dan penghalang saluran kalsium (CCB).

Kajian metaanalisis yang terbaru menunjukkan bahawa kesan ubat penghalang beta adalah:

Lebih rendah berbanding dengan ubat CCB jika dilihat pada perspektif jumlah
kadar kematian
 pesakit

Lebih baik berbanding dengan placebo dalam mengawal insiden penyakit kardiovaskular namun tidak melebihi ubat darah tinggi yang lain

Lebih baik berbanding dengan placebo dalam menghindarkan strok namun lebih teruk daripada CCB

Walaupun tampak rumit, secara amnya, ubat penghalang beta berkesan dalam merawat masalah hipertensi dan
merendahkan risiko untuk mendapat masalah kardiovaskular
.

Antara contoh ubat penghalang beta adalah seperti berikut:

Acebutolol

Atenolol

Betaxolol

Bisoprolol

Metoprolol

Nebivolol

Propranolol

#5. Penghalang saluran kalsium (CCB)

Berbanding dengan ubat hipertensi yang lain, CCB merupakan salah satu ubat darah tinggi yang paling berkesan  untuk menurunkan
tekanan darah
 dan profil keselamatan yang tinggi.

Kajian metaanalisis telah menunjukkan jika ia digabungkan penggunaannya dengan ACE-I atau ARB, ia boleh menurunkan risiko individu untuk mendapat penyakit jantung pada kadar yang signifikan.

Fungsi utamanya adalah untuk menyebabkan pengembangan pada salur darah.

Ia berikutan CCB akan menghalang kemasukan kalsium ke dalam sel.

Ini akan menurunkan tahap kerintangan periferal pada salur darah seterusnya menyebabkan
tekanan darah menjadi rendah
.

Antara contoh ubat penghalang beta adalah seperti berikut:

Amlodipine

Felodipine

Isradipine

Nifedipine

Diltiazem

Verapamil

Konklusinya, kenali ubat darah tinggi yang paling berkesan!

Perkara penting dalam terapi farmakologikal darah tinggi yang anda perlu ingat adalah tahap
kepatuhan sangat penting dalam mengawal tekanan darah
.

Jika anda mengabaikan ubat yang ada, masalah hipertensi ini boleh melarat menyebabkan komplikasi lain yang lebih serius.

Jika anda mengalami kesan sampingan selain daripada apa yang dinyatakan di atas, dapatkan khidmat nasihat kesihatan daripada doktor anda.


Apa Itu Jangkitan Oportunistik HIV?

Apa Itu Jangkitan Oportunistik?

Apabila sistem imun seseorang itu menjadi terlalu lemah akibat jangkitan HIV yang tidak dirawat dengan awal atau secukupnya, mereka berpeluang untuk dijangkiti oleh jangkitan (virus, bakteria, parasit) yang lebih teruk dan kerap berbanding orang biasa, atau berpeluang untuk menghidap kanser yang jarang berlaku. Fenomena ini digelar ‘Jangkitan Oportunistik’ kerana jangkitan-jangkitan ini mengambil kesempatan ke atas sistem imun yang lemah pada seseorang, membolehkan jangkitan itu untuk menjadi sangat teruk. Mengapa virus, bakteria dan parasit ini mampu untuk menghasilkan jangkita yang kerap dan teruk adalah kerana HIV terlebih dahulu menyerang dan memusnahkan sistem pertahanan badan, khususnya sel CD4. Sel ini penting bagi koordinasi tindakan sistem imun dalam menyusun tindak balas terhadap jangkitan dan juga bagaimana untuk mengawalnya. Apabila sistem imun menjadi terlalu lemah akibat serangan HIV, seseorang itu dikatakan menghidap AIDS (
Acquired immunodeficiency syndrome
).

Apakah Contoh Jangkitan Oportunistik?

Hampir semua jangkitan berupaya untuk menjadi jangkitan oportunistik namun terdapat beberapa
jangkitan oportunistik lazim
 yang telah dikenalpasti dan dikira sebagai ‘keadaan-keadaan yang mendefinisikan AIDS’ (AIDS defining conditions). Contoh jangkitan tersebut adalah:

Candidiasis (jangkitan fungus) di bahagian mulut, tekak atau faraj.

Jangkitan bakteria
Cryptococcus neoformans
, fungus yang berupaya untuk menyebabkan keradangan lapisan sistem saraf (meningitis) .

Jangkitan Cryptosporidiosis dan microsporidiosis, protozoa yang menggangu sistem gastrousus.

Jangkitan virus Cytomegalovirus (CMV), virus yang boleh menyebabkan jangkitan mata sehingga buta dan juga cirit birit dan ulser yang teruk.

Jangkitan virus Herpes simplex, keluarga virus yang berupaya untuk menyebabkan ulser atau luka pada mulut dan sekitar kemaluan.

Mycobacterium avium complex (MAC), bakteria yang mengakibatkan demam, masalah penghadaman dan susut berat badan yang serius.

Jangkitan Pneumocystis pneumonia (PCP), jangkitan fungus yang berupaya untuk menyebabkan masalah paru-paru yang boleh membawa maut.

Progressive multifocal leukoencephalopathy (PML).

Toxoplasmosis, penyakit akibat jangkitan sejenis parasit yang berupaya untuk membawa kepada keradangan otak (encephalitis) dan juga gangguan penglihatan.

Jangkitan Tuberkulosis (TB) yang tidak terhad kepada paru-paru, malah boleh merebak ke organ lain seperti hati dan usus.

Kanser kulit disebabkan virus Herpes yang diberi nama
Kaposi’s sarcoma
yang 3 kali ganda lebih lazim dalam lelaki. Wanita pula lebih mudah untuk mendapat jangkitan HPV yang berupaya untuk menyebabkan kanser serviks.

Bagaimana Untuk Melindungi Diri Daripada Jangkitan Oportunistik?

Antara langkah-langkah yang boleh diambil untuk melindungi diri daripada jangkitan oportunistik adalah:

Mengambil ubat HIV setiap hari/Meneruskan rawatan HIV tanpa gagal

Menjaga kebersihan kawasan sekeliling

Mengelakkan daripada bertemu dengan orang sakit

Mengawal diet demi memastikan makanan yang bersih dan sihat

Sekiranya anda khuatir akan keadaan-keadaan yang telah disebut dalam artikel ini, atau bimbang akan kenalan lain yang menghidap penyakit-penyakit tersebut, dapatkan konsultasi doktor dengan segera.

Hello Health Group tidak menyediakan nasihat perubatan, diagnosis, atau rawatan.


Waspada Dengan Sapuan Iodin Pada Luka! Selain Memedihkan, Ada Kesan Sampingan Lain!

Pernahkah anda mengalami luka yang teruk dan doktor menyapu ubat kuning luka (iodin) yang sangat memedihkan itu untuk merawatnya?

Ya, ia memang merupakan salah satu
benda yang perlu ada dalam peti kit kecemasan
 jika berlaku sebarang kemalangan tidak diingini.

Pun begitu, adalah wajar untuk kalian tahu bahawa mungkin ada kesan sampingan di sebalik penggunaannya.

Jom sama-sama kita semua ikuti artikel ini untuk mengetahui mengenai apa itu iodine dengan lebih mendalam lagi.

Untuk mendapatkan lebih banyak info tentang Habit Sihat, sila dapatkannya
 di sini.

Apa itu iodin?

Mungkin ada dalam kalangan pembaca yang akan membayangkan bahawa iodin itu adalah
satu zat yang banyak terdapat dalam makanan laut
.

Namun, kami bukanlah ingin membahaskan mengenai perkara itu, sebaliknya merujuk kepada
fungsi ubat kuning luka
 jenis sapuan yang digunakan untuk merawat luka.

Untuk pengetahuan anda, iodin topikal adalah ubatan sapuan yang digunakan untuk merawat luka dengan cara membunuh bakteria penyebab jangkitan.

Buat anda yang masih keliru, ia adalah sejenis ubat berupa cecair berwarna seakan kekuningan atau keputihan dan akan menyebabkan kepedihan apabila terkena luka pada kulit.

Ia adalah salah satu komponen yang sangat penting
semasa melakukan pencucian luka (dressing)
 sama ada bersama doktor atau dilakukan secara sendiri.

Bagaimana cara guna ubat kuning luka?

Sebelum mula menyapu ubatan ini, adalah penting untuk kalian waspada mengenai beberapa perkara termasuklah:

Alahan
 – Sila beritahu doktor jika anda mempunyai alahan terhadap ubatan, makanan, haiwan atau lain-lain

Usia
 – Kesan iodin ini adalah berbeza buat golongan kanak-kanak, dewasa dan warga emas

Status perubatan
 – Kesan iodine ini mungkin akan mengakibatkan interaksi negatif jika digunakan bersama ubatan lain

Gaya hidup
 – Kesan iodine ini mungkin akan terjejas sekiranya anda mengamalkan gaya hidup tidak sihat seperti
meminum alkohol
 dan
menghisap rokok

Selepas 4 perkara ini dipertimbangkan, barulah anda boleh menyapu
iodin untuk luka
 dan ketahuilah bahawa ia tidak boleh diambil secara oral.

Selain itu, sila elakkan ia terkena pada mata atau disapu
 pada luka kesan terbakar
, luka terlalu dalam, luka terlalu besar atau luka yang diakibatkan oleh gigitan haiwan.

Selepas menyapukan ubat kuning luka, jangan tutup ia dengan pembalut yang terlalu ketat kerana kesemua perkara ini mungkin akan mengakibatkan kesan sampingan lain kelak!

Risiko kesan sampingan

Seperti mana yang kami nyatakan di atas tadi, mungkin wujud beberapa kesan sampingan penggunaan ubatan topikal ini jika digunakan dengan cara yang salah.

Kesan sampingan ini adalah lebih berisiko tinggi terjadi sekiranya ia digunakan dengan dos yang salah yakni terlalu banyak atau jika diambil secara oral.

Anda perlu tahu bahawa kesan sampingan utamanya sudah tentu akan meliputi bahagian kulit terutamanya pada kawasan luka yang disapu.

Berikut adalah antara mudarat yang boleh berlaku pada kulit:

Kerengsaan

Kegatalan

Kemerahan

Kepedihan

Timbul nanah

Seandainya diambil melalui oral yakni termakan atau terminum, akan wujud beberapa kesan sampingan yang mendatangkan bahaya.

Berikut adalah antara mudarat jika diambil secara oral:

Sakit perut atau abdomen

Cirit-birit

Muntah-muntah

Mual-mual

Demam

Dahaga yang melampau

Tidak mampu lepas ujian urin

Mungkin juga wujud beberapa kesan sampingan lain yang kami tidak nyatakan di atas tadi dan sila berhubung dengan doktor untuk informasi lebih lanjut ya?

Baca juga:

Ubat kuning luka, satu-satunya kaedah merawat luka?

Apa itu iodine sangat banyak digunakan untuk merawat kes luka akibat kemalangan apabila dirujuk kepada pakar di hospital atau klinik.

Sekiranya anda mengalami luka di rumah dan tidak mempunyai stok ubatan topikal ini, apakah yang boleh dibuat selain berjumpa doktor?

Usah khuatir kerana
terdapat beberapa cara lain sebagai kaedah merawat luka
seperti:

Gunakan ais

Letakkan uncang teh

Sapukan jeli petroleum

Gunakan cecair
kumur mulut

Gunakan
antiperspirant

Pun begitu, adalah wajar untuk kalian tahu bahawa alternatif-alternatif ini hanya boleh digunakan sekiranya anda tidak mampu untuk pergi mendapatkan rawatan pakar.

Dalam pada itu, sila lihat juga pada luka anda kerana luka yang terlalu besar atau terlalu dalam tidak boleh dirawat secara sendiri dan perhatian pakar masih diperlukan.

Sebaiknya, sila simpan stok ubat kuning luka di dalam
peti kit kecemasan anda
 di rumah okay!


Makanan Ringan: Naluri ‘Rebel’ Kurangkan Pengambilannya

Makanan ringan
 adalah makanan yang sangat digemari oleh kebanyakan individu terutamanya golongan kanak-kanak dan remaja. Rasanya yang ternyata sangat sedap mungkin merupakan punca utama golongan ini menggemarinya. Beri sahaja makanan ringan secara percuma kepada mereka, siapa sahaja yang mampu menolaknya?

Pun begitu, anda sewajarnya tahu bahawa ia sebenarnya bukan makanan yang sihat. Malahan itu juga, ia berisiko tinggi untuk mengakibatkan salah satu daripada masalah kesihatan utama yang berlaku di negara kita iaitu
obesiti
, diabetes dan pelbagai lagi komplikasi kesihatan yang lain. Ingin tahu mengenai makanan ringan dengan lebih lanjut? Sila ikuti artikel ini.

Makanan ringan & kesan pengambilannya

Seperti yang diketahui ramai, terdapat banyak kesan pengambilan makanan ringan terhadap kesihatan individu. Namun begitu, masih ramai yang mengambilnya tanpa mempedulikan kesan pengambilannya. Atau mungkin juga, mereka tidak tahu-menahu akan akibatnya. Disebabkan itu, pasti akan timbul tanda tanya buat kita iaitu apakah yang sebenarnya dimaksudkan dengan makanan ringan?

Apa itu makanan ringan?

Ia adalah satu istilah yang merangkumi segala aspek; menambah kalori, lemak dan
 gula
 dalam tubuh badan kita. Ia juga meliputi setiap jenis makanan dan minuman yang tidak sihat seperti soda dan air berkarbonat serta makanan segera dan makanan manis seperti donut, ais krim serta pelbagai lagi jenis makanan dan minuman yang lain.

Kebiasaannya, apabila kita berhadapan dengan makanan ringan atau turut dipanggil sebagai
snek
, kita menjadi tidak berdaya untuk menolaknya terutama yang menjadi kegemaran kita. Tabiat menggemari makanan tidak sihat ini adalah tidak baik untuk tubuh badan kita, terutama kepada organ dalaman seperti hati dan buah pinggang kita.

Adalah satu perkara normal bagi kita apabila tiba-tiba mempunyai keinginan untuk mendapatkan makanan manis (mungkin gula atau
kafein
). Anda tidak keseorangan, kerana keinginan seperti ini turut dihadapi oleh ramai lagi individu lain. Ketagihan ini, sama ada keinginan makanan manis, masin atau berlemak yang anda hadapi ini adalah sama seperti
otak
 anda akan bertindak balas terhadap ketagihan pengambilan dadah.

Pun begitu, anda perlu tahu bahawa pengambilannya yang terlalu banyak sudah pasti akan mendatangkan kesan yang negatif terhadap tahap kesihatan fizikal dan mental anda selain daripada berisiko mengakibatkan pelbagai penyakit yang lain.

 Mengapa makanan ringan tidak elok dimakan oleh kanak-kanak dan remaja?

Makanan ringan sangat menarik minat kanak-kanak atas pelbagai sebab terutamanya rasa, harga dan mudah untuk didapati. Namun begitu, mereka mungkin tidak tahu akan kesan sampingannya. Makanan yang mempunyai kandungan gula tinggi memang dikenali akan mendorong kelakuan negatif kanak-kanak. Begitu juga dengan makanan ringan yang mempunyai pewarna dan perasa artifisial yang boleh menjejaskan kelakuan anak anda.

Kesan pengambilan makanan ringan yang terlalu banyak

Semakin banyak makanan ringan yang anda makan, semakin kecil kemungkinan anda menggunakan nutrien penting yang bergantung pada tubuh badan anda. Selain itu, anda perlu tahu bahawa ia mampu mendatangkan kesan terhadap tubuh badan kita secara menyeluruh iaitu termasuklah aspek fizikal dan mental. Ada juga pendapat yang mengatakan bahawa ia turut menyebabkan kanak-kanak atau remaja berkelakuan buruk.

Terlalu penat, bosan atau
marah
 akan mengakibatkan kanak-kanak berkelakuan buruk. Namun begitu, pemakanan kanak-kanak juga boleh menjadi punca kepada kelakuan buruk mereka. Makanan ringan adalah salah satu daripadanya. Oleh itu, ibu bapa perlu mengehadkan makanan ringan dalam
diet
 anak anda sebagai salah satu cara untuk mengurangkan kelakuan buruk anak anda.

Berikut merupakan antara kesan-kesan makanan ringan terhadap mereka:

#1. Menyebabkan pelbagai jenis penyakit

Seperti yang diketahui umum, makanan ringan adalah musuh utama kesihatan tubuh badan. Ini kerana ia berisiko tinggi menyebabkan pelbagai jenis penyakit seperti obesiti, diabetes, masalah paru-paru dan
sakit jantung
. Menurut statistik Pertubuhan Kesihatan Sedunia (WHO), penyakit-penyakit ini menyumbang kepada jumlah kematian yang tinggi setiap tahun. Faktor yang menyebabkannya termasuklah penggunaan tembakau, alkohol serta pemakanan yang tidak sihat atau lebih tepat lagi, makanan ringan.

#2. Merosakkan kesihatan oral

Sekiranya ia diambil dengan sangat kerap, snek yang mempunyai kandungan gula tinggi boleh menyebabkan karies pada gigi. Ini berlaku disebabkan oleh plak yang terdapat dalam mulut akan menukarkan gula dan kanji daripada makanan, kepada asid. Ia kemudiannya akan mengakibatkan penghasilan karies pada gigi.

Selain itu, minuman ringan juga adalah penyumbang kepada pertambahan gula dalam pemakanan. Ini juga akan menambahkan punca berlakunya karies. Selain gula, kebanyakan minuman ringan ini juga mengandungi asid fosforik dan asid sitrik sebagai bahan penambah perisa. Asid-asid ini pula akan menyebabkan gigi terhakis.

#3. Mengurangkan keupayaan mengawal selera makan

Pengambilan lemak trans yang terdapat dalam makanan digoreng dan diproses boleh menghantar isyarat campuran ke otak yang menjadikannya sukar memproses apa yang anda telah makan dan kelaparan. Ini seterusnya mungkin menyebabkan anda makan terlalu atau terlebih banyak daripada yang sepatutnya.

Selain itu, fungsi otak yang sihat memerlukan dos harian
asid lemak
 penting seperti
omega-6
 dan omega-3. Kekurangan dua unsur ini akan meningkatkan risiko gangguan tumpuan, demensia, bipolar dan masalah lain yang berkait dengan otak. Satu kajian pada 2011 menunjukkan bahawa lemak trans boleh menyebabkan keradangan di hipotalamus, bahagian otak yang mengandungi
neuron
 untuk mengawal berat badan.

#4. Menyebabkan perasaan kurang sabar dan mudah marah

Perasaan kurang sabar dan mudah marah yang anda alami mungkin disebabkan oleh ketidakmampuan untuk mengawal keinginan atau nafsu makan. Makan makanan yang manis boleh meningkatkan kadar gula dalam darah buat sementara waktu sehingga anda berasa gembira dan puas tetapi sebaik sahaja ia kembali normal, anda akan berasa lebih mudah marah dan kurang sabar.

#5. Menyebabkan kemurungan

Terdapat banyak kajian yang menunjukkan bahawa makan makanan yang tinggi gula dan lemak sebenarnya mengubah aktiviti kimia otak menjadikannya lebih bergantung pada makanan tersebut. Satu kajian yang dijalankan di Universiti Montreal, Kanada terhadap tikus menunjukkan bahawa ia mengalami simptom penarikan selepas diet makanan ringan biasa dihentikan.

Bagi manusia, simptom penarikan ini boleh menyebabkan ketidakupayaan menangani tekanan, membuat anda berasa tertekan dan akhirnya akan kembali kepada makanan tersebut untuk menghiburkan diri dan mengendalikan perasaan itu. Ketidakseimbangan asid lemak juga adalah satu sebab orang yang mengambil lebih banyak makanan ringan mempunyai risiko
kemurungan
 yang lebih tinggi.

#6. Menjejaskan masalah ingatan dan pembelajaran

Menurut satu kajian yang diterbitkan dalam A
merican Journal of Clinical Nutrition
 pada 2011, didapati bahawa individu sihat yang makan makanan ringan selama 5 hari ujian kognitifnya kurang baik yang mana mengukur perhatian, kelajuan dan mood. Ini mungkin berpunca daripada pemakanan toksik yang boleh menyebabkan tindak balas kimia tertentu yang menyebabkan keradangan di kawasan hipokampus otak yang berkaitan dengan ingatan dan pengiktirafan khusus.

Diet yang tinggi kandungan gula dan lemak boleh menindih aktiviti peptida otak yang dikenali sebagai BDNF (faktor neurotropik yang berasal dari otak) yang membantu pembentukan pembelajaran dan
memori
. Selain itu, otak mengandungi sinapsi yang bertanggungjawab untuk pembelajaran dan memori. Makan terlalu banyak kalori boleh mengganggu pengeluaran yang sihat dan berfungsi dengan sinapsinya.

#7. Risiko demensia

Ini telah menjadi salah satu penemuan paling menakutkan yang berkaitan dengan pengambilan makanan ringan. Sepertimana yang kebanyakan dari kita tahu bahawa insulin dihasilkan pada organ pankreas dan membantu dalam pengangkutan glukosa. Insulin juga dihasilkan di otak yang mana ia akan membantu dalam membawa isyarat antara sel-sel saraf dan membentuk kenangan.

Satu kajian yang dijalankan di
Universiti Brown
 menunjukkan bahawa terlalu atau terlebih banyak makanan berlemak dan gula-gula boleh meningkatkan tahap insulin dalam tubuh kita. Sama seperti kes diabetes jenis 2, dengan tahap insulin yang lebih tinggi, otak berhenti bertindak balas terhadap hormon ini dan menjadi tahan terhadapnya. Ini dapat mengehadkan keupayaan untuk berfikir, mengingat atau mencipta kenangan, sehingga meningkatkan risiko demensia.

Kesan-kesan berikut menunjukkan bahawa makanan ringan akan menyebabkan pelbagai kesan buruk bukan sahaja kepada fizikal, malahan juga mental. Bahkan, seperti yang dapat kita lihat kesan kepada mental inilah yang sebenarnya lebih berbahaya buat individu yang gemar makan makanan tidak sihat ini terutamanya golongan kanak-kanak dan remaja.

Naluri ‘rebel’ kurangkan pengambilan makanan ringan

Jadi, apa yang anda boleh lakukan untuk mengurangkan pengambilan makanan yang tidak sihat ini adalah dengan menggunakan naluri ‘rebel’ bagi kanak-kanak dan remaja. Persoalannya, apakah itu naluri ‘rebel’?

Dalam usaha melawan obesiti, para penyelidik kesihatan awam telah berusaha selama beberapa dekad untuk mencari cara bagi meyakinkan kanak-kanak dan remaja untuk mengelakkan makanan ringan dan makan secara sihat. Salah satu halangan terbesar tersebut ialah jumlah pemasaran makanan yang didedahkan kepada kanak-kanak dan remaja setiap hari. Pemasaran tersebut direka untuk memupuk perkaitan positif yang kuat dengan makanan ringan di minda kanak-kanak dan menggalakkan mereka untuk makan secara berlebihan, dan penyelidikan telah menunjukkan bahawa teknik pemasaran tersebut sememangnya berfungsi.

Satu penyelidikan baharu dari
University of Chicago Booth School of Business
 mendapati bahawa intervensi yang mudah dan ringkas dapat memberikan perlindungan yang bertahan lama untuk kanak-kanak dan remaja terhadap kesan berbahaya pemasaran makanan ini.

Kajian yang bertajuk ‘A Values-Alignment Intervention Protects Adolescents from the Effects of Food Marketing’ yang diterbitkan pada 15 April 2019 melalui jurnal
Nature Human Behaviour
, pasukan penyelidik mendapati bahawa
reframing
 semula bagaimana pelajar melihat kempen pemasaran makanan boleh merangsang kanak-kanak dan remaja, terutamanya lelaki, untuk membuat pilihan makanan harian yang lebih sihat untuk jangka masa yang panjang. Kaedah ini berfungsi dengan sebahagiannya memanfaatkan keinginan semula jadi kanak-kanak dan remaja untuk memberontak terhadap pihak yang berkaitan atau yang berkuasa.

Menurut Bryan, salah seorang penyelidik dari
 Booth School of Business
, pemasaran makanan sengaja direka untuk mewujudkan perkaitan
emosi
 positif dengan makanan ringan, untuk menghubungkannya dengan perasaan bahagia dan menyenangkan.

Intervensi pendedahan pemasaran makanan ringan

Antara dua penemuan terbesar dalam eksperimen ini adalah: intervensi telah menghasilkan perubahan yang kekal dalam kedua-dua kanak-kanak lelaki dan perempuan iaitu bagi gerak hati mereka dan tindak balas emosi kepada mesej pemasaran makanan ringan, dan bagi golongan lelaki, iaitu kumpulan yang sukar untuk diyakinkan bagi meninggalkan makanan ringan, sudah mula membuat pilihan makanan dan minuman yang lebih sihat di kafeteria
 sekolah
 mereka.

Menurut Bryan lagi, salah satu perkara yang paling menarik ialah mereka mendapat reaksi gerak hati segera yang lebih negatif terhadap makanan ringan dan pemasaran makanan ringan, dan reaksi gerak hati segera yang lebih positif kepada makanan yang sihat.

Dalam penyelidikan baharu ini, kumpulan remaja bermula dengan membaca bahan pemasaran dan kemudian melakukan aktiviti yang disebut “Make It True”, yang dimaksudkan untuk mengukuhkan gambaran negatif pemasaran makanan. Para pelajar menerima imej iklan makanan di iPad dengan arahan untuk menulis atau melukis di atas iklan tersebut dengan menggunakan gaya grafiti untuk mengubah iklan daripada maklumat yang salah kepada maklumat yang benar.

Penyelidikan yang menggunakan sampel baharu pelajar di Tahap 8, mendapati bahawa kesan daripada intervensi pendedahan pemasaran tersebut telah bertahan dalam tempoh baki persekolahan mereka iaitu tiga bulan penuh. Kesannya sangat mengagumkan dalam kalangan lelaki, yang telah mengurangkan pembelian minuman dan makanan ringan yang tidak sihat setiap hari di kafeteria sekolah sebanyak 31 peratus dalam tempoh masa tersebut, berbanding dengan kumpulan kawalan.

Dengan menggunakan dorongan semula jadi remaja yang cenderung untuk menentang dan melawan dan rasa keadilan mereka yang semakin meningkat akhirnya dapat memberikan jalan bagi komuniti kesihatan awam untuk bersaing dengan pemasar makanan ringan. Intervensi yang berskala ringkas, murah, dan mudah ini kelihatan memberikan perlindungan yang bertahan lama terhadap kuasa pemasaran makanan ringan dan mengubah tabiat pemakanan untuk menjadi lebih baik.

Perbezaan kesan intervensi terhadap kanak-kanak perempuan

Kajian tersebut kurang konklusif mengenai kesan intervensi terhadap pembelian di kafeteria oleh kanak-kanak dan remaja perempuan. Walau bagaimanapun, sepertimana kanak-kanak lelaki, kanak-kanak perempuan turut mengalami reaksi gerak hati segera yang lebih negatif terhadap makanan ringan selepas intervensi pendedahan tersebut. Tetapi, pembelian mereka di kafeteria setiap hari adalah sama, tanpa mengira sama ada mereka membaca intervensi pendedahan tersebut atau melalui bahan pendidikan kesihatan lain secara tradisional.

Apa yang tidak jelas adalah sama ada pembelian yang sama bermakna bahawa intervensi tidak meningkatkan pilihan pemakanan wanita atau kedua-duanya berkesan pada kanak-kanak perempuan, tetapi atas sebab-sebab yang berbeza. Penyelidik mengesyaki bahawa, pendidikan kesihatan tradisional secara sepenuhnya tidak berkesan dalam mengubah tingkah laku kanak-kanak lelaki, ia mungkin mempengaruhi pilihan pembelian bagi kanak-kanak perempuan kerana ia menyatakan jumlah kalori, yang mungkin mencetuskan tekanan sosial untuk menjadi kurus. Sekiranya itu berlaku, ia menunjukkan bahawa intervensi pendedahan mungkin pilihan yang lebih baik untuk kanak-kanak perempuan kerana ia turut mencapai hasil yang sama dengan kurang risiko penghinaan terhadap tubuh badan.

Menurut salah seorang penyelidik, Yeager dari
 University of Texas
 di
Austin
, kajian ini menunjukkan kemungkinan untuk mengubah tingkah laku semasa zaman remaja dengan menggunakan intervensi sentuhan ringan. Menurut beliau lagi, zaman remaja adalah peringkat perkembangan walaupun pendekatan promosi kesihatan yang paling lama tidak mempunyai kesan terhadap mereka. Disebabkan begitu banyak masalah sosial, daripada pendidikan hingga tingkah laku yang berisiko, bermula pada zaman remaja, kajian ini membuka jalan bagi penyelesaian kepada beberapa cabaran paling sukar untuk menggalakkan kesihatan awam global.

Konklusi

Konklusinya, makanan ringan mempunyai 1001 kesan buruk terhadap individu. Namun begitu, ia bukan bermakna anda tidak boleh langsung mengambilnya. Ada juga snek yang berkhasiat dan bagus untuk kesihatan anda, terutamanya yang melibatkan buah-buahan dan
sayur-sayuran
. Oleh itu, cuba elakkan makan makanan ringan yang terlalu atau terlebih banyak untuk mengelakkan komplikasi-komplikasi kesihatan yang telah dinyatakan dalam artikel.

Pihak Hello Doktor amat berharap artikel ini dapat membantu anda dan keluarga untuk lebih memahami keburukan makanan ringan.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Hentikan Ketagihan Makanan Ringan Anda

Makanan Ringan, ‘Memberatkan’ Otak


Rupanya Makanan Dalam Gambar Ini Juga Bagus Untuk Rawat Parut Jerawat?

Walaupun jerawat telah hilang, anda masih boleh
melihat parut kecil jerawat pada kulit anda
 dan
ia boleh menghalang kulit anda dari kelihatan sempurna dan menggelapkan kulit anda.
Relaks, makanan untuk parut jerawat ini mungkin boleh bantu anda mengatasi masalah itu!

Makanan untuk kesan akne #1. Ubi keledek

Ubi keledek kaya dengan vitamin A. Ia adalah penting untuk penyembuhan kulit kerana ia adalah sejenis antioksida yang kuat.

 Kerana sifat-sifatnya sebagai antioksida
, ia efektif dalam mengukuhkan sistem imun sekali gus membantu proses penyembuhan jerawat dengan mengurangkan kulit rengsa dan radang.

Vitamin A penting untuk proses pertumbuhan semula, membantu mencegah kedutan dan bintik hitam dan putih.

Makanan untuk parut jerawat #2. Bayam

Bayam adalah sejenis sayur yang kaya dengan zink unsur surih.

Bagaimana zink membantu penyembuhan kulit?

Walaupun zink bukanlah penyembuh ajaib untuk jerawat, tetapi ternyata bahawa ramai penghidap jerawat mengalami kekurangan zink.

Mengambil zink atau
makanan yang kaya dengan zink
 adalah cara yang mudah untuk merawat jerawat dan mendapatkan kulit yang sihat.

Makanan untuk parut jerawat #3. Badam

Vitamin E
, yang boleh didapati dalam badam, adalah sejenis antioksida.

Fungsi utamanya dalam penjagaan kulit adalah dengan memberikan perlindungan dari sinaran matahari, tetapi ia juga boleh digunakan dalam merawat kulit kering dan keradangan dengan membuatkan kulit kekal terhidrat dan sihat untuk menghasilkan kolagen.

Cuba ambil yang ini juga #4.
Flaxseed

Asid lemak omega-3 dalam flaxseed adalah sejenis antioksidan.

Omega-3 mempunyai ciri-ciri anti-radang yang mengurangkan kemerahan dan kebengkakan, mengehadkan kerengsaan.

Semua ini adalah aspek positif
untuk kulit yang lebih sempurna
.

Asid lemak menggalakkan penghasilan secara semula jadi, bahan kimia yang mengawal keradangan.

Makanan untuk kesan akne #5. Kapsikum kuning

Warna kuning adalah petanda bagi vitamin C. Vitamin C adalah pada kadar yang tinggi di dalam epidermis (lapisan luar kulit) serta dermis (lapisan dalaman kulit).

Sifat anti-kanser (antioksida), dan peranannya
dalam merangsang penghasilan kolagen
 dan membantu memberikan kulit yang sihat.

Konklusinya, ada banyak jenis makanan yang anda mungkin boleh cuba dalam usaha untuk menyelesaikan masalah kesan atau parut pada akne yang anda boleh cuba.


Anak Menyusu Badan Selalu Kembung Perut? Ibu Boleh Cuba Petua Ini Untuk Atasinya

Masalah kembung adalah 1 keadaan biasa terjadi kepada
si kecil menyusu badan
. Namun sebagai ibu, pastinya anda akan berusaha mencari cara hilangkan kembung perut bayi.

Jangan susah hati, Hello Doktor akan kongsikan tip dan cara mengatasi kembung perut bayi yang menyusu untuk anda cuba.

Untuk mendapatkan lebih banyak info tentang Keibubapaan, sila dapatkannya
di sini.

Masalah kembung perut bayi menyusu badan

Ketidakselesaan bayi akibat angin atau kembung terutamanya pada waktu malam adalah perkara normal yang menyebabkan kebimbangan
kebanyakan ibu bapa
.

Masalah angin ini boleh menimbulkan tekanan yang menyakitkan apabila ia terperangkap dalam
saluran penghadaman
 si kecil yang belum matang.

Punca kembung

Antara faktor penyebab yang menyumbang kepada situasi perut masuk angin bagi bayi yang menyusu badan adalah:

Tidak
melekap dengan baik
 pada puting mendorong bayi menelan banyak udara

Kerap menangis secara berlebihan

Mengalami sembelit

Saluran pencernaan masih belajar memproses makanan, angin dan najis dengan berkesan

Ubat kembung perut bayi: Fahami simptomnya

Sebelum kita ketahui tip dan cara mengatasi kembung perut bayi, berikut antara gejala yang boleh dialami si manja apabila perut masuk angin, seperti:

Sendawa berlebihan

Terjeluak atau muntah susu

Perut kembung atau bengkak

Sukar tidur

Cara hilangkan kembung perut bayi secara semula jadi

Masalah perut masuk angin yang berlaku kepada si manja boleh diatasi dengan cara berikut:

Tekanan lembut sebagai cara hilangkan kembung perut bayi

Tummy Time

Posisi ini dapat memberikan tekanan lembut pada abdomennya, sekali gus memberikan kelegaan perut berangin yang dialami si manja.

Tunggu selepas 30 minit penyusuan sebelum
melakukan tummy time
.

Forearm Hold

Kaedah yang dikenali sebagai
football hold, magic hold
, dan
colic carry
 ini turut dianggap ubat kembung perut bayi yang mujarab.

Untuk mencuba kaedah ini, baringkan bayi dengan memastikan badan mereka berada pada lengan tangan anda. Bahagian dagu si manja harus berada hampir dengan pelipat siku anda.

Pastikan kepala mereka dalam keadaan mengiring agar mulut dan hidung tidak terhalang untuk bernafas.

Mendukung bayi dalam posisi ini akan memberikan tekanan lembut pada perut sama seperti ketika
tummy time
.

Cara hilangkan kembung perut bayi
dengan sendawakan
 semasa dan selepas menyusu badan

Berhenti sebentar sebelum
menukar payudara
 menyusu boleh mengurangkan
risiko bayi mengalami perut berangin
, ini terutamanya jika aliran susu laju.

Pakar penyusuan bayi mengesyorkan tempoh berehat antara 5 hingga 10 minit semasa menyusu terutamanya pada beberapa minggu pertama
selepas kelahiran
.

Baca juga:

Posisi penyusuan, ubat kembung perut bayi paling mudah dicuba

Ketika menyusu, pastikan
posisi penyusuan
 si manja lebih tinggi daripada perut pada bahagian kepala dan leher.

Kekalkan bayi untuk berada pada kedudukan ini 30 minit
selepas menyusu
 juga dapat mengurangkan kecenderungan perut berangin.

Urutan antara cara mengatasi kembung perut bayi menyusu badan

Semasa bayi berbaring secara menelentang, urutkan perutnya secara perlahan mengikut pusingan arah jam dan kemudian bawa urutan sehingga ke bawah.

Anda disarankan untuk mengulangi kaedah ini beberapa kali bagi membantu pergerakan angin yang terperangkap dalam
sistem penghadaman si manja.

Sesi penyusuan pendek & kerap, cara hilangkan kembung perut bayi

Jika anda mempunyai susu badan yang banyak, cuba untuk menyusukan bayi lebih kerap dengan tempoh penyusuan pendek.
Cara terbaik, susukan bayi 2 kali ganda lebih kerap dan kurangkan separuh waktu bagi setiap
sesi penyusuan
.

Saiz perut bayi hanyalah sebesar kepala tangannya sahaja, jadi mereka tidak memerlukan jumlah susu yang banyak!

Pergerakan basikal menggunakan kaki bayi

Salah satu ubat kembung perut bayi yang berkesan adalah dengan melakukan gerakan membulat pada kaki bayi secara perlahan seolah-olah mengayuh basikal. Gerakan ini dapat membantu menggerakkan usus dan melepaskan angin yang terperangkap.

Ambil masa berehat bagi setiap sesi gerakan dengan menekan kedua-dua lutut secara lembut ke perut si manja untuk memberikan tekanan tambahan.

Buku catatan sebagai cara hilangkan kembung perut bayi

Walaupun agak jarang untuk berlaku tetapi jika anda rasa punca bayi mengalami perut berangin disebabkan pemakanan anda atau
makanan pejal
 si manja, lakukan catatan untuk mengesan makanan yang jadi punca masalah ini.

Namun, anda harus tahu bayi cepat menyesuaikan diri dengan pemakanan mereka atau diet ibu, jadi jangan bersikap keterlaluan sehingga bayi dan anda tidak mendapat khasiat yang diperlukan tubuh setiap hari.

Ibu perlu banyak bersabar

Ubat kembung perut bayi paling berkesan adalah masa.

Kebanyakan masalah perut berangin yang dialami bayi ini akan tetap terjadi kerana sistem penghadaman mereka yang masih belum matang sepenuhnya, jadi
kesabaran ibu dan ayah
 dalam berdepan situasi ini amatlah diperlukan.

Sekiranya keadaan si kecil mendatangkan kebimbangan dan cara hilangkan kembung perut bayi yang dikongsikan tidak membantu, dapatkan rundingan doktor untuk lebih kepastian.


8 Tip PENTING Bawa Anak Kecil Untuk Perjalanan Jauh, Tak Pening Kepala Parents Melayan

“Ibu, adik pening duduk dalam kereta lama-lama, rasa macam kepala berpusing”. Ayat seperti ini mungkin akan keluar dari mulut si manja anda setiap kali bawa anak naik kereta untuk perjalanan yang jauh bukan? Ya, ia memang kedengaran menyusahkan. Tenang, Hello Doktor akan membantu anda menyelesaikan masalah ini! Jadi, sila teruskan membaca artikel kami ini ya?

Dilema anak kecil & kenderaan

Setiap kali tiba cuti sekolah, si manja anda pasti tidak boleh duduk diam dan mula bertanya kepada anda berkenaan aktiviti yang ingin dilakukan pada waktu itu bukan? Mereka mungkin memilih untuk balik ke kampung halaman ataupun
pergi melancong dan bercuti
 ke mana-mana pusat peranginan.

Bagi mana-mana ibu bapa, ia boleh jadi satu perkara yang menyeronokkan tetapi membimbangkan pada masa yang sama. Ini kerana anda perlu merancang terlebih dahulu perjalanan anda dengan baik agar si manja tidak meragam sepanjang perjalanan menuju destinasi pilihan.

Persoalannya, apa yang ibu bapa perlu lakukan sebagai tip bawa anak naik kereta untuk perjalanan jauh?

Tip bawa anak naik kereta untuk perjalanan jauh

Sebenarnya, tiada sebarang masalah untuk ibu bapa bawa anak naik kereta. Asalkan anda sebagai ibu bapa amalkan tip-tip berikut:

#1. Tentukan waktu dan tempoh perjalanan

Sebelum memulakan apa-apa perjalanan yang jauh, ibu bapa seharusnya merancang waktu dan tempoh perjalanan anda. Tidak ada waktu atau tempoh spesifik yang perlu dipatuhi kerana ia bergantung sepenuhnya kepada individu.

Namun begitu, cuba elakkan daripada terus memandu selama berjam-jam tanpa berehat seketika bagi mengelakkan kanak-kanak
berasa mual dan stres sepanjang perjalanan
. Ia juga pasti akan membuat anda berasa tidak selesa.

#2. Pastikan kondisi kereta berada dalam keadaan baik

Anda juga perlu memastikan kondisi kereta berada dalam keadaan baik sebelum memulakan perjalanan yang jauh. Periksa bahagian dalaman enjin, tekanan angin tayar, beg udara serta pasang kerusi kanak-kanak jika perlu.

Tali pinggang keledar dan beg udara direka untuk penumpang yang mempunyai ketinggian lebih 145 cm dan berat melebihi 36 kg sahaja. Jika si manja masih lagi kecil, jangan lupa
pasangkan baby car seat ya
?

Namun, harus diingatkan juga agar bayi dan anak-anak yang masih kecil perlu duduk di kerusi kanak-kanak di tempat duduk belakang yang direka khas untuk usia dan berat mereka.

Jangan pula anda meletakkan kerusi tersebut di tempat duduk sebelah pemandu kerana ia adalah tindakan yang tidak selamat dan boleh menyebabkan bayi terhumban ke depan jika kenderaan brek mengejut!

#3. Sediakan makanan

Ibu bapa perlu memenuhkan kereta dengan makanan dan minuman kegemaran anak dan juga anda sendiri. Ini bertujuan untuk mengelakkan kelaparan sepanjang perjalanan jauh anda.

Ketika ini, anda juga boleh melonggarkan sedikit peraturan pemakanan dan berikan mereka
makanan ringan atau makanan segera
 yang digemari mereka.

#4. Sediakan pakaian

Selain makanan, pakaian juga penting. Ibu bapa perlu menyediakan secukupnya pakaian yang diperlukan oleh setiap ahli keluarga. Selain itu, sediakan juga kain atau tisu yang mudah anda capai
sekiranya berlaku kecemasan
 kepada anak anda seperti muntah atau luka!

#5. Tetapkan peraturan

Ibu bapa perlu bersikap lebih tegas terhadap anak-anak dengan menetapkan beberapa peraturan yang perlu dipatuhi sepanjang perjalanan anda menuju destinasi. Misalnya, anda boleh membuat peraturan agar anak anda meminta izin terlebih dahulu sebelum membuka tingkap, bumbung suria atau menukar saluran radio.

#6. Sediakan pelbagai bentuk hiburan untuk anak anda

Ini adalah penting bagi memastikan anak anda kekal ceria dan bersemangat sepanjang perjalanan. Anda boleh menyediakan pelbagai bentuk hiburan seperti
permainan yang boleh selamat untuk dimainkan di dalam kereta
. Jika anak anda seorang yang gemar menonton kartun, pasangkan dvd cerita kegemaran mereka agar mereka kekal terhibur.

#7. Bawa kamera

Anda sudah pasti tidak mahu terlepas daripada merakam setiap detik dan kenangan percutian anda bersama pasangan tercinta dan anak-anak. Bersama-sama, anda boleh merakam setiap keindahan yang anda temui sepanjang perjalanan anda menuju ke destinasi pilihan.

#8. Menyanyi dan menari bersama anak anda

Sekali-sekala, tidak salah jika anda mengubah watak ibu bapa yang tegas dan menjadi ibu bapa yang ‘happy go lucky’. Pasangkan lagu kegemaran anda seisi keluarga sambil
menyanyi dan menari bersama-sama
. Ini akan mencipta sebuah ritual dan pengalaman yang sangat indah dalam memori anak anda.

Konklusi

Kesimpulannya, tiada sebarang masalah sekiranya anda mahu bawa anak naik kereta untuk perjalanan jauh. Cuma, pastikan anda ikuti tip dalam artikel ini terlebih dahulu ya!

Baca juga:

Parents, Sila Ambil Perhatian! 9 Tip TIDAK Tertinggal Anak Dalam Kereta

Bolehkah Ibu Bapa Membawa Bayi Menaiki Kapal Terbang?

5 Tip Anak Tidak Meragam Semasa Melancong

Tip Melancong Bersama Anak-Anak


Penjagaan Bayi Minggu ke-37

Apakah yang boleh dijangkakan dalam perkembangan bayi 9 bulan 1 minggu? Ikuti perkongsi artikel ini untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Perkembangan & Pelakuan

Perkembangan bayi 9 bulan 1 minggu anda

Pada minggu ke-37, anak anda mungkin akan dapat:

Berusahan untuk mendapatkan mainan yang di luar jangkauan;

Mencari objek yang jatuh.

Sokongan untuk bayi anda

Jika anda perlu meninggalkan bayi untuk beberapa hari, ia mungkin sukar bagi datuk nenek dan penjaga kerana sekarang bayi anda menunjukkan kebergantungan melampau terhadap anda dan takut kepada yang lain.

Anda boleh membantu memudahkannya dengan memaklumkan orang lain untuk mendekatinya dengan perlahan dan biarkan bayi anda mengambil langkah pertama.

Pada usia ini, mereka tidak memahami konsep perjalanan tetapi mereka akan menyedari bahawa mereka berada di tempat yang baru dan pelik.

Bersedia untuk beberapa aksi meragam bayi, dan sediakan beberapa mainan untuk mengalihkan perhatiannya seperti buku bergambar, bunyi – membuat mainan, blok, boneka tangan, dan pastikan objek kesayangan mereka jika ada.

Rancang masa bersendirian jauh daripada segala orang yang tidak dikenalinya untuk mengurangkan tekanan.

Kesihatan & Keselamatan

Apa yang patut anda bincang dengan doktor?

Pemeriksaan fizikal, bilangan dan jenis teknik penilaian yang digunakan dan prosedur yang dilakukan juga akan berbeza mengikut keperluan individu bayi. Tetapi, secara umum, anda boleh menjangkakan perkara berikut pada rutin pemeriksaan:

Soalan tentang bagaimana anda dan bayi dan ahli keluarga yang lain di rumah, dan tentang pemakanan bayi, tidur, dan perkembangan umum. Anda boleh bertanyakan soalan tentang penjagaan kanak-kanak, jika anda bekerja.

Pengukuran berat badan bayi, panjang, dan lilitan kepala, dan perkembangan sejak lahir.

Soalan tentang penjagaan bayi apabila anda kembali bekerja.

Apa yang perlu anda tahumengenai perkembangan bayi 9 bulan 1 minggu?

Selesema biasa

Kebanyakan kanak-kanak mengalami lapan hingga sepuluh selesema dalam tempoh dua tahun pertama hidup mereka. Tugas utama anda adalah untuk membuatkan mereka berasa selesa supaya tubuh mereka boleh melawan virus dan pulih.

 Untuk membantu bayi anda berasa lebih baik:

Beri mereka banyak rehat. Mereka mungkin perlu tidur lebih lama daripada biasa.

Letakkan beberapa tuala bantal untuk meninggikan kepala mereka sedikit dan membantu mereka bernafas dengan lebih mudah.

Mandikan mereka dengan air suam.

Pastikan mereka terhidrat dengan susu ibu, susu formula atau air.

Gunakan titisan salina tanpa preskripsi dan picagari getah untuk melonggarkan dan mengeluarkan lendir dari hidung

Letakkan humidifier atau vaporizer sejuk kabus di dalam bilik mereka, atau membawa mereka dengan anda ke bilik mandi berwap atau pancuran selama kira-kira 15 minit untuk membantu membersihkan saluran pernafasan mereka.

Berunding dengan doktor bayi anda sebelum memberi ubat selesema atau menggunakan semburan hidung. Jangan sekali-kali memberi bayi anda aspirin, ephedra, atau ephedrine, atau sebarang ubat yang mengandungi bahan-bahan ini. Anda boleh memberi bayi anda acetaminophen atau ibuprofen untuk demam, tetapi adalah penting untuk menentukan dos yang sesuai pertama. Jika anda tidak pasti berapa banyak untuk diberikan, hubungi doktor anda.

Hubungi doktor jika simptom menjadi lebih teruk selepas lima hari atau jika berlangsung lebih daripada sepuluh hingga empat belas hari. Hubungi doktor jika nafas bayi anda berdehit, mempunyai masalah pernafasan, berterusan menangis semasa penyusuan atau apabila diletakkan ke bawah untuk tidur, mereka sentiasa menarik telinga, atau bayi anda mempunyai suhu rektum lebih 38.3 darjah Celsius.

Untuk mengelakkan sejuk, basuh tangan anda dan tangan bayi anda dengan kerap, dan meminta orang lain untuk membasuh tangan sebelum memegang bayi anda.
Jauhkan mereka daripada orang sakit dan perokok.

Jika anda menyusukan bayi, terus berbuat demikian untuk seberapa lama yang boleh untuk mengurangkan risiko selesema.

Perubahan dalam corak tidur pada perkembangan bayi 9 bulan 1 minggu

Berapa banyak
bayi tidur
tidaklah sepenting fungsi tidur mereka. Jika bayi anda enggan tidur atau tidur dengan meragam atau terlebih penat sewaktu makan malam, mereka mungkin memerlukan waktu tidur tambahan.

Walau bagaimanapun, mereka juga tidak mahu membuang masa yang berharga untuk aktiviti main dan penerokaan berbanding tidur. Tidak mendapat tidur yang diperlukan membuat mereka kurang gembira, kurang bekerjasama di siang hari.

Jika bayi anda seperti tidak mendapat tidur yang mencukupi, usahakan untuk menggalakkan mereka tidur. C

uba letakkan mereka – setelah makan, tukar lampin, dan santai dengan muzik tenang sedikit, dan mungkin urutan dalam bilik gelap tanpa sebarang gangguan, adalah idea yang baik.

Jangan berputus asa dengan segera jika mereka tidak tidur; sesetengah bayi memerlukan lebih banyak masa untuk ditidurkan di siang hari. Jika ia tidak berkesan, anda mungkin perlu membawa mereka berjalan dalam kereta sorong atau memandu di sekitar dengan mereka di dalam kereta.

Kerisauan Saya

Apa yang saya risaukan mengenai perkembangan bayi 9 bulan 1 minggu

Memberi bayi makan di meja

Mereka harus mula duduk di pangkuan beberapa orang dewasa untuk berlatih adab meja dan pergaulan. Setiap kali anda boleh melakukannya, tarik kerusi tinggi ke meja pada waktu makan, beri mereka beberapa makanan yang ringan dan masukkan mereka dalam perbualan meja.

Hilang minat menyusu

Jika bayi anda berterusan
menolak penyusuan
, cuba tip ini:

Pastikan suasana damai dan tenang. Dalam perkembangan Bayi 9 bulan 1 minggu ini, mereka semakin tertarik pada sekeliling senang terganggu dengan televisyen, bunyi siren dari luar, mahupun bunyi anjing. Untuk meningkatkan tumpuan bayi, susukan mereka dalam bilik yang senyap. Dukung mereka dengan mesra untuk membantu mereka bertenang.

Susukan mereka seawal pagi, selepas mandian panas di waktu malam atau selepas diurut, atau sejurus sebelum waktu tidur.

Atau susukan mereka di luar. Sesetengah bayi lebih suka untuk mengetahui bahawa mereka adalah sebahagian daripada aktivit ibunya – dengan cara itu mereka yakin mereka tidak kehilangan sesuatu.

Jika bayi anda masih kelihatan acuh tak acuh tentang menyusu, mereka mungkin bersedia berhenti menyusu. Walaupun anda mungkin tidak bersedia untuk perkembangan ini, tiada apa yang boleh anda lakukan.

Anda perlu terus pam susu untuk memberi makan kepada bayi anda sekurang-kurangnya sehingga akhir tahun pertama. Jika anda tidak merasa mahu mengepam lagi untuk bayi anda, anda perlu bertukar kepada susu formula.

Anda boleh menyediakan susu ibu atau susu formula dalam botol, jika mereka sudah pun menghisap botol. Lebih-lebih lagi, cuba untuk menyediakan susu ibu atau formula dalam cawan, sekurang-kurangnya sebahagian  masa. Bayi yang telah bermula pada cawan sebelum ini biasanya telah mahir pada waktu ini.

Jika anda akhirnya bercerai susu sepenuhnya, cuba untuk memastikan proses yang sesuai untuk kesihatan bayi anda dan juga keselesaan anda sendiri.

Bercerai susu
 secara beransur-ansur akan membolehkan masa bayi untuk meningkatkan pengambilan susu formula sebelum melepaskan susu ibu sepenuhnya. Dan ia akan memberi payudara anda peluang untuk mengurangkan pengeluaran perlahan-lahan untuk mengelakkan bengkak.

Anda telah berjaya melalui minggu 37. Jangan risau. Anda tidak berseorangan. Kami akan berada di sini untuk menyokong anda minggu depan, pada minggu 38.